Αρχική » Ορθοδοντική » Ορθοδοντική Θεραπεία Ενηλίκων\nΗ Ορθοδοντική είναι ειδικότητα της Οδοντιατρικής που ασχολείται με την διόρθωση των προβλημάτων της σύγκλεισης, του τρόπου που τα δόντια μας έρχονται σε επαφή. Η διόρθωση αποσκοπεί στην βελτίωση τόσο της λειτουργίας του στόματος όσο και στην αισθητική του χαμόγελού μας.\nΗ ορθοδοντική σήμερα\nΜία στις τέσσερις ορθοδοντικές θεραπείες παρέχεται σε ενήλικες σήμερα, σύμφωνα με στοιχεία τις Αμερικανικής Ορθοδοντικής Εταιρείας. Όταν ορθοδοντικά προβλήματα μένουν χωρίς αντιμετώπιση οδηγούν συχνά σε επιπρόσθετα οδοντιατρικά προβλήματα όπως τερηδόνα, νόσους των ούλων και δυσκολία στη μάσηση.\nΟι σύγχρονες εξελίξεις στην Ορθοδοντική επιστήμη καθιστούν την θεραπεία περισσότερο άνετη και με ορθοδοντικές συσκευές λιγότερο εμφανείς από ποτέ, ώστε να αποκτήσετε εύκολα και σε σύντομο χρονικό διάστημα ίσια δόντια.\nΠροβλήματα που Λύνει η Ορθοδοντική Θεραπεία\nΟ ειδικός Ορθοδοντικός χρησιμοποιεί ποικίλες ορθοδοντικές συσκευές που επιτυγχάνουν:\nΚλείσιμο μεγάλων διαστημάτων μεταξύ των δοντιών\nΕυθυγράμμιση των κοπτικών άκρων των δοντιών\nΕπαναφορά συνωστισμένων δοντιών στις φυσιολογικές τους θέσεις\nΒελτίωση της ομιλίας και της μάσησης\nΔιευκόλυνση της στοματικής υγιεινής και της μακροχρόνιας διατήρησης της υγείας των ούλων\nΔιόρθωση της προβληματικής σύγκλεισης\nΜε ποιο Τρόπο Λειτουργεί η Ορθοδοντική Θεραπεία\nΓενικά, η Ορθοδοντική Μετακίνηση των Δοντιών βασίζεται στην εφαρμογή πίεσης στα δόντια για την αλλαγή της θέσης τους. Ο ορθοδοντικός το επιτυγχάνει χρησιμοποιώντας ειδικούς ορθοδοντικούς μηχανισμούς που πιέζουν τα δόντια προς την επιθυμητή κατεύθυνση.\nΌταν ένα δόντι ωθείται προς μία κατεύθυνση τότε η ρίζα του πιέζει το οστό της γνάθου που την περιβάλει. Η πίεση που ασκείται στο οστό από την ρίζα του δοντιού προκαλεί ελεγχόμενη απορρόφηση οστού στην περιοχή της πίεσης, επιτρέποντας στο δόντι να μετακινηθεί προς την κατεύθυνση που πιέζει η ορθοδοντικός μηχανισμός.\nΚαθώς το δόντι μετακινείται προς την νέα του θέση, νέο οστό δημιουργείται από την άλλη πλευρά της ρίζας. Έτσι το δόντι σταδιακά μετακινείται σε νέα θέση χωρίς να μπορεί να επιστρέψει στην προηγούμενη. Σε κάποιες περιπτώσεις που ο χώρος στην γνάθο είναι πολύ περιορισμένος μπορεί να χρειαστεί να αφαιρεθούν ένα ή περισσότερα δόντια για να έχουμε αρμονικό αποτέλεσμα. Δείτε παρακάτω στις συχνές ερωτήσεις με ποια διαδικασία επιτυγχάνουμε το επιθυμητό αποτέλεσμα.\nΟρθοδοντικές Συσκευές που Χρησιμοποιούνται Συνήθως σε Ενήλικες\nΤα Παραδοσιακά Σιδεράκια\nΤα κλασσικά «σιδεράκια» αποτελούνται από μικρά μεταλλικά, πλαστικά ή κεραμικά στηρίγματα (brackets) που κολλιούνται πάνω στην μπροστινή επιφάνεια των δοντιών και σύρματα που τοποθετούνται μέσα στα στηρίγματα. Ο συνδυασμός αυτός ασκεί ορθοδοντικές δυνάμεις πάνω στα δόντια τα οποία μετακινούνται προοδευτικά προς τις επιθυμητές θέσεις.\nΤα Γλωσσικά Σιδεράκια\nΤα γλωσσικά σιδεράκια έχουν αντίστοιχη λογική με τα κλασσικά «σιδεράκια» αλλά τοποθετούνται στην εσωτερική επιφάνεια των δοντιών και είναι λιγότερο ορατά. Το πλάνο θεραπείας και η διατήρηση της στοματικής υγιεινής έχει συνήθως περισσότερες απαιτήσεις.\nΕίναι μια ιδιαίτερα αποτελεσματική μέθοδος για την μετακίνηση των δοντιών κατά την ορθοδοντική θεραπεία. Αντί για μεταλλικά σύρματα και κολλημένα στηρίγματα στα δόντια, χρησιμοποιούνται ειδικές διάφανες μεμβράνες (νάρθηκες) που ασκούν ήπιες ορθοδοντικές δυνάμεις στα δόντια. Με ειδικά σχεδιασμένη αλληλουχία τέτοιων διάφανων ναρθήκων επιτυγχάνεται το τελικό αποτέλεσμα που έχει σχεδιαστεί ψηφιακά. Με το συνδυασμό Ειδικού Ορθοδοντικού για το σχεδιασμό της θεραπείας, εξειδικευμένου λογισμικού για την ανάλυση των βημάτων που απαιτούνται και του κατάλληλου υλικού κατασκευής των ναρθήκων επιτυγχάνεται άριστο αποτέλεσμα, στις περισσότερες περιπτώσεις στο μισό χρόνο από τις παραδοσιακές τεχνικές.\nΗ εταιρεία Invisalign είναι σήμερα συνώνυμη με αυτόν το τύπο Ορθοδοντικής θεραπείας, ως η πρωτοπόρος στον τομέα. Σίγουρα πρόκειται για την ιδανική μέθοδο ορθοδοντικής. Στην Κλινική μας εδώ και χρόνια εφαρμόζουμε αυτή τη μέθοδο και χάρη στην τεχνογνωσία, την εμπειρία μας και τη χρήση των αυθεντικών ναρθήκων εγγυούμαστε το τέλειο αποτέλεσμα. Μάθετε περισσότερα για το πώς θα αποκτήσετε ίσια δόντια με αόρατα σιδεράκια Invisalign.\nΗλικία και Ορθοδοντική Θεραπεία\nΗ βιολογική διαδικασία της μετακίνησης των δοντιών είναι η ίδια, ανεξαρτήτως ηλικίας. Τα δόντια μετακινούνται ως αποτέλεσμα των ορθοδοντικών δυνάμεων που ασκούνται σε αυτά. Πολλά ορθοδοντικά προβλήματα μπορούν να διορθωθούν σε ενήλικες όσο εύκολα είναι και σε παιδιά.\nΗ μεγαλύτερη διαφορά στην ορθοδοντική θεραπεία ενηλίκων σε σχέση με των παιδιών είναι ότι η ανάπτυξη των οστών των γνάθων στους ενήλικες έχει ολοκληρωθεί. Η θεραπεία μπορεί να διαρκέσει ελαφρώς μεγαλύτερο χρόνο στους ενήλικες λόγω της ωριμότητας και της πυκνότητας του οστού γύρω από τις ρίζες των δοντιών.\nΣτους ενήλικες συχνά συνυπάρχουν παλαιότερα οδοντιατρικά προβλήματα τα οποία πρέπει να διευθετηθούν πριν την κατάρτιση του Ορθοδοντικού πλάνου θεραπείας. Σύνηθες τέτοιο πρόβλημα αποτελεί η υγεία των ούλων.\nΣε κάποιες ιδιαίτερα πολύπλοκες περιπτώσεις σκελετικών ορθοδοντικών προβλημάτων, όπου δεν μπορούμε να εκμεταλλευτούμε την ανάπτυξη των οστών, απαιτείται συνεργασία ειδικοτήτων για να έχουμε ιδανικό αποτέλεσμα.\nΣας προβληματίζει το κόστος της ορθοδοντικής θεραπείας; Μπορείτε και εσείς να αποκτήσετε ένα χολιγουντιανό χαμόγελο με προσιτές τιμές. Ρωτήστε μας σχετικά με τις επιλογές χρηματοδότησης που σας προσφέρουμε για να κάνετε προσιτές πληρωμές, με άτοκες δόσεις ή άλλες λύσεις.\nEπικοινωνήστε μαζί μας για να προγραμματίσετε ένα ραντεβού στην Κλινική μας στη Γλυφάδα στην Αθήνα και να συζητήσετε τις επιλογές ορθοδοντικής θεραπείας που ταιριάζουν στις ανάγκες σας και στα οικονομικά σας.\nΠοια είναι η διαδικασία και πως θα ξέρω αν το αποτέλεσμα της ορθοδοντικής θα είναι το επιθυμητό;\nΗ πρόβλεψη του αποτελέσματος της ορθοδοντικής θεραπείας είναι ένα πεδίο που έχει απασχολήσει έντονα τους ειδικούς ορθοδοντικούς τα τελευταία χρόνια. Η προσομοίωση του αποτελέσματος μπορεί να γίνει με δύο προσεγγίσεις:\nΗ συνήθης βασίζεται στην λήψη απλής φωτογραφίας του χαμόγελού σας και πάνω σε αυτό γίνεται προσπάθεια να τοποθετηθούν διάφορες έτοιμες «βιβλιοθήκες» δοντιών. Εναλλακτικά χρησιμοποιούνται ειδικά προγράμματα προσομοίωσης όπου γίνεται φωτογραφική επεξεργασία που βασίζεται στα δικά σας πρόσθια δόντια και προβάλλεται στην φωτογραφία σας. Η οδοντιατρική κλινική μας διαθέτει ένα από τα ποιο εξελιγμένα προγράμματα φωτογραφικής προσομοίωσης και παρέχει αυτήν την υπηρεσία δωρεάν. Αποτελεί μια καλή προσέγγιση, είναι όμως προσομοίωση με όλους τους περιορισμούς που αυτή η προσέγγιση έχει.\nΜε την χρήση του πιο εξελιγμένου ενδοστοματικού σαρωτή (3Shape Trios) που η οδοντιατρική κλινική μας διαθέτει, δημιουργούμε ένα ακριβές τρισδιάστατο μοντέλο των γνάθων και των δοντιών σας. Το αρχείο που παράγεται, σε συνδυασμό με την πλήρη κλινική, φωτογραφική και ακτινογραφική αξιολόγηση, χρησιμοποιείται για τον ακριβή σχεδιασμό της ορθοδοντικής θεραπείας. Αξιοποιώντας το λογισμικό και την διαδικασία της πιο εξελιγμένης μεθόδου μετακίνησης των δοντιών της Invisalign έχουμε την δυνατότητα να σχεδιάσουμε και να παρουσιάσουμε τις πραγματικές σταδιακές μετακινήσεις των δοντιών σας μέχρι την ολοκλήρωση της θεραπείας. Το τελικό αποτέλεσμα που μπορείτε να δείτε αφορά όλα σας τα δόντια (όχι μόνο τα πρόσθια), εμφανίζονται οι πραγματικές τελικές θέσεις των δικών σας δοντιών μετά την ολοκλήρωση της θεραπείας και μπορούμε να υπολογίσουμε με ακρίβεια τον χρόνο που θα απαιτηθεί για την ολοκλήρωση. Η μέθοδος αυτή είναι δεν αποτελεί απλή προσομοίωση αλλά πραγματικό σχεδιασμό της δική σας ορθοδοντικής θεραπείας με την μέθοδο Invisalign. Η υπηρεσία αυτή είναι χρεώσιμη και αφαιρείται από το κόστος της τελικής ορθοδοντικής θεραπείας.\nΜετά το τέλος της θεραπείας το αποτέλεσμα θα μείνει σταθερό;\nΜετά το τέλος της ορθοδοντικής θεραπείας, ανεξαρτήτως της μεθόδου που χρησιμοποιήθηκε ή του μεγέθους του προβλήματος, χρειάζεται σχεδιασμός για την διατήρηση του αποτελέσματος.\nΗ καθημερινή μας επαφή με ενήλικες που θέλουν βελτιώσουν το χαμόγελό τους μας αποκαλύπτει ότι πολλοί έχουν κάνει στο παρελθόν ορθοδοντική θεραπεία αλλά το αποτέλεσμα υποτροπίασε. Είναι λοιπόν αναγκαία η χρήση τεχνικών για την διατήρηση του αποτελέσματος καθώς τα φυσικά μας δόντια έχουν την τάση να μετακινούνται με την πάροδο του χρόνου λόγω της λειτουργίας της μάσησης, άσκησης δυνάμεων από χείλη, μάγουλα, γλώσσα κλπ. Συνηθισμένοι τρόποι διατήρησης είναι η χρήση μόνιμου ειδικού ορθοδοντικού σύρματος στις εσωτερικές επιφάνειες των δοντιών ή η χρήση ειδικών εξελιγμένων ναρθήκων νυκτός όπως το σύστημα Vivera της Invisalign. Αναλόγως της κάθε περίπτωσης και τον τρόπο ζωής σας θα σχεδιάσουμε μαζί τον τρόπο που θα διατηρήσετε το άριστο αποτέλεσμα που θα σας προσφέρει η ορθοδοντική κλινική μας.\nΘα πονάω κατά τη διάρκεια της ορθοδοντικής θεραπείας;\nΜε την χρήση των εξελιγμένων μεθόδων ορθοδοντικής, όπως είναι η μέθοδος της Invisalign, είναι δυνατή η ελεγχόμενη άσκηση ορθοδοντικών δυνάμεων ξεχωριστά σε κάθε σας δόντι. Τα βήματα της ορθοδοντικής θεραπείας είναι πλέον εβδομαδιαία (αλλάζεται τις ορθοδοντικές μεμβράνες Invisalign ανά εβδομάδα μόνοι σας στο σπίτι σας) αντί για τα παραδοσιακά σιδεράκια που σας τα αλλάζει ο ορθοδοντικός ανά μήνα. Έτσι, οι δυνάμεις που ασκούνται είναι σαφώς πιο ελεγχόμενες και ηπιότερες, με αποτέλεσμα οι περισσότεροι ασθενείς μας να έχουν ελάχιστη ή πολύ ήπια αίσθηση πίεσης στο ξεκίνημα της θεραπείας. Στη έναρξη της ορθοδοντικής θεραπείας μας απασχολεί συνήθως η εξοικείωση με την ορθοδοντική συσκευή, παρά η οποιαδήποτε ελάχιστη ενόχληση.\nΟ Ειδικός Ορθοδοντικός αποτελεί μια επισήμως αναγνωρισμένη ειδικότητα της Οδοντιατρικής. Απαιτεί τριετής σπουδές μετά το πενταετές πρόγραμμα της Οδοντιατρικής και εξετάσεις πιστοποίησης. Είναι ο ειδικός που ασχολείται με την πρόληψη, διάγνωση και θεραπεία πολύπλοκων οδοντο-σκελετικών προβλημάτων. Όλοι οι Ειδικοί Ορθοδοντικοί είναι και Οδοντίατροι, δεν είναι όμως οι γενικοί οδοντίατροι ορθοδοντικοί, παρόλο που πολλές φορές αναλαμβάνουν απλές θεραπείες.\nΤι είναι τα αόρατα ή διαφανή σιδεράκια;\nΥπάρχει μεγάλη σύγχυση και παρερμηνεία γύρω από αυτές τις φράσεις. Πολλοί αναφέρονται στην αντικατάσταση των παραδοσιακών μικρών τετράγωνων μεταλλικών στηριγμάτων που συγκολλούνται στην μπροστινή επιφάνεια των δοντιών (που όλοι μας γνωρίζουμε) με αντίστοιχα λευκά ή διάφανα που διακρίνονται λιγότερο. Άλλοι αναφέρονται στα σιδεράκια που τοποθετούνται στις εσωτερικές επιφάνειες των δοντιών (γλωσσικά σιδεράκια). Τα τελευταία χρόνια ως «αόρατα σιδεράκια» πολλοί χαρακτηρίζουν τους διάφανους νάρθηκες που χρησιμοποιούνται για τις ορθοδοντικές μετακινήσεις. Στην ορθοδοντική μας κλινική χαρακτηρίζουμε ως «αόρατη ορθοδοντική» την θεραπεία με την μέθοδος Invisalign με την οποία αντιμετωπίζουμε με επιτυχία περιπτώσεις με πολύ υψηλές αισθητικές επαγγελματικές απαιτήσεις, όπου η ορθοδοντική συσκευή δεν γίνεται αντιληπτή ακόμα και από άτομα του στενού τους περιβάλλοντος.\nΔέχεστε ασφαλιστικά ταμεία;\nΜπορούμε να σας βοηθήσουμε στην συμπλήρωση και τεκμηρίωση των αιτημάτων αποζημίωσης που τυχόν σας παρέχει το ασφαλιστικό σας ταμείο. Δεν έχουμε απευθείας σύμβαση με ασφαλιστικά ταμεία ως ορθοδοντική κλινική, εάν η ασφάλειά σας καλύπτει οποιοδήποτε τμήμα του κόστους θα σας βοηθήσουμε να το διεκδικήσετε.\nΠόσο στοιχίζει η πρώτη επίσκεψη;\nΣτην πρώτη σας επίσκεψη γίνεται μια διεξοδική ανάλυση των αναγκών σας, γίνεται λήψη φωτογραφιών και όταν απαιτείται ενδοστοματικό σάρωση του στόματός σας. Μετά από ανάλυση των κλινικών και ακτινογραφικών δεδομένων μπορούμε να σας ενημερώσουμε για το χρόνο και το κόστος της θεραπείας σας. Η αρχική αυτή υπηρεσία παρέχεται δωρεάν.\nΗ διαδικασία τοποθέτησης των ορθοδοντικών συσκευών γίνεται σε ένα ραντεβού;\nΗ παράδοση των ορθοδοντικών συσκευών της Invisalign γίνεται σε ένα ραντεβού, που βεβαίως ακολουθεί το διαγνωστικό ραντεβού και την ψηφιακή αποτύπωση του στόματός σας. Συνήθως παραδίδουμε το σύνολο των διάφανων ναρθήκων και δεν απαιτείται η παραδοσιακή μηνιαία σας φυσική παρουσία στην κλινική μας. Αξιοποιώντας την σύγχρονη τεχνολογία είναι δυνατό να σας παρακολουθούμε από απόσταση και να μας επισκέπτεστε όταν αυτό είναι αναγκαίο. Δεν είναι σπάνιο να βλέπουμε ασθενείς στο χώρο μας στην έναρξη και στην λήξη της θεραπείας τους. Η μέθοδος ορθοδοντικής ενηλίκων που ακολουθούμε έχει πρακτικά μηδενικές επείγουσες καταστάσεις, όπως πχ έχουν τα ορθοδοντικά σύρματα.\nΘα χρειαστεί να κάνω εξαγωγή δοντιού;\nΗ σύγχρονη αντίληψη για την ορθοδοντική θεραπεία περιορίζει τις εξαγωγές δοντιών σε πολύ συγκεκριμένες περιπτώσεις. Σε ενήλικες ασθενείς, εάν υπάρχει σοβαρή έλλειψη χώρου στις γνάθους για την μετακίνηση των δοντιών σε αρμονικές θέσεις και αφού δεν μπορούμε να εκμεταλλευτούμε την ανάπτυξη των οστών που αξιοποιούμε σε παιδιά, υπάρχουν περιπτώσεις που προτείνουμε εξαγωγή συγκεκριμένου δοντιού. Σε τέτοιες περιπτώσεις προτιμούμε την εξαγωγή δοντιών που είναι ήδη επιβαρυμένα από παλαιότερες οδοντιατρικές παρεμβάσεις. Σε κάθε περίπτωση προτείνουμε εξαγωγή δοντιού αφού έχουμε εξαντλήσει πραγματικά κάθε άλλη λύση. Πλέον με τις ψηφιακή αποτύπωση του στόματος και τα ειδικά σχεδιαστικά προγράμματα γνωρίζουμε με ακρίβεια το τελικό αποτέλεσμα και ενεργούμε βάση σχεδίου.\nΤι γίνεται με τους φρονιμίτες μου, πρέπει να τους αφαιρέσω πριν ξεκινήσω την ορθοδοντική θεραπεία;\nΠαλαιότερα η απαίτηση για εξαγωγή των τρίτων γομφίων (φρονιμίτες) αποτελούσε ρουτίνα προ της έναρξης της ορθοδοντικής θεραπείας. Με την ψηφιακή ανάλυση του πλάνου θεραπείας και την αξιολόγηση μιας απλής πανοραμικής ακτινογραφίας θα σας ενημερώσουμε υπεύθυνα εάν ενδείκνυται η εξαγωγή φρονιμίτων για ορθοδοντικούς λόγους, στην δικιά σας περίπτωση. Εάν απαιτείται, το αντιμετωπίζουμε εσωτερικά στο τμήμα στοματικής χειρουργικής της κλινικής μας. Στους ενήλικες η θέση των φρονιμίτων είναι παγιωμένη και στις περισσότερες περιπτώσεις δεν απαιτείται παρέμβαση.\nΣτην ορθοδοντική θεραπεία ενηλίκων αποφεύγουμε την χρήση πολύπλοκων ορθοδοντικών συσκευών που μπορεί να επηρεάσουν την ομιλία ή να δυσκολέψουν την προσαρμογή. Γνωρίζουμε ότι οι αισθητικές απαιτήσεις είναι μεγαλύτερες, οι επαγγελματικές υποχρεώσεις συνεχείς και η υπομονή των ενηλίκων ασθενών μας μικρότερη. Η μέθοδος εκλογής είναι συνήθως ή αυθεντική θεραπεία Invisalign. Μετά τις πρώτες ημέρες της χρήσης των διάφανων ναρθήκων το στόμα μας προσαρμόζεται και δεν έχουμε επιπτώσεις στην άρθρωση και ομιλία.\nΠοιες παθήσεις/Κατηγορίες ορθοδοντικών προβλημάτων μπορούν να αντιμετωπιστούν και ποιες όχι;\nΗ ορθοδοντική ενηλίκων προσφέρει άψογα αποτελέσματα σε όλες τις περιπτώσεις ορθοδοντικών θεμάτων όπου δεν εμπλέκονται σημαντικά σκελετικά προβλήματα, πχ μεγάλη δυσαρμονία μεταξύ του μεγέθους άνω και κάτω γνάθου. Τέτοιου τύπου προβλήματα, όπου δεν είναι δυνατή η αξιοποίηση της ανάπτυξης των γνάθων, μπορούν να βελτιωθούν σημαντικά αλλά για την πλήρη αποκατάσταση συχνά απαιτείται επιπρόσθετος σχεδιασμός και αξιοποίηση της ειδικότητας της Οδοντικής Προσθετικής (εσωτερικό τμήμα) ή ειδικής Ορθογναθικής Χειρουργικής (σε νοσοκομειακό περιβάλλον).\nΠοιες είναι οι προϋποθέσεις για μια επιτυχή ορθοδοντική θεραπεία;\nΒασική προϋπόθεση για επιτυχημένη ορθοδοντική θεραπεία ενηλίκων αποτελεί η σωστή ανάλυση της περίπτωσης και των δικών σας αναγκών από Ειδικό Ορθοδοντικό. Υπάρχουν αρκετοί γενικοί οδοντίατροι που παρέχουν και ορθοδοντικές υπηρεσίες, καθώς και ορθοδοντικοί που το 99% των περιστατικών τους αποτελούνται από παιδιά. Τα τριετή απαιτητικά προγράμματα που ακολουθούν οι Ειδικοί Ορθοδοντικοί δύσκολα μπορούν να καλυφθούν με ολιγοήμερα σεμινάρια ορθοδοντικής επιμόρφωσης γενικών οδοντιάτρων. Η ορθοδοντική ενηλίκων έχει επίσης ιδιαίτερες προκλήσεις για τον Ειδικό Ορθοδοντικό και απαιτεί ευρεία εμπειρία για να έχουμε αρμονικά αποτελέσματα που αφορούν συνολικά στο χαμόγελο και στην σύγκλειση των δοντιών και όχι απλώς να «ισιώσουν» κάποια δόντια. Να είστε σκεπτικοί εάν ακούτε για υπερταχείες μεθόδους ή για ορθοδοντική σε μία μόνο γνάθο ή μόνο «στα μπροστινά δόντια». Ακόμα και η μετακίνηση ενός μόνο δοντιού κατά δέκατα του χιλιοστού επηρεάζει όλη την λειτουργία του στόματος με μακροχρόνιες δυσμενείς επιπτώσεις.\nΜπορεί ένας ενήλικας να υποβληθεί σε ορθοδοντική θεραπεία;\nΗ μετακίνηση των δοντιών που πραγματοποιείται κατά την ορθοδοντική θεραπεία συντελείται ανεξαρτήτως ηλικίας, ισχύουν οι ίδιες βιολογικές αρχές. Στις μέρες μας υπάρχουν ορθοδοντικές συσκευές μετακίνησης δοντιών που ταιριάζουν με τις απαιτήσεις και τις ανάγκες των ενηλίκων. Η ορθοδοντική ενηλίκων είναι προβλέψιμη και βελτιώνει γενικότερα την στοματική υγεία.\nΔεν υπάρχει καμία ιατρική αντένδειξη για ορθοδοντική θεραπεία κατά την διάρκεια της εγκυμοσύνης. Δέον να αποφεύγονται ακτινογραφικές εξετάσεις και επεμβατικές θεραπείες κατά το πρώτο τρίμηνο της κύησης. Συνήθως κατά την περίοδο της κύησης απαιτείται ιδιαίτερα καλή στοματική υγιεινή για την διατήρηση άψογης υγείας των ούλων, καθόσον για διάφορους λόγους, η ουλίτιδα της εγκυμοσύνης χρειάζεται επιπλέον εγρήγορση για να ελεγχθεί.\nΠολλοί ασθενείς μας προσπαθούν να καταλάβουν γιατί έχουν ορθοδοντικά προβλήματα. Η απάντηση βεβαίως είναι εξατομικευμένη για τον καθένα αλλά συνήθεις αιτίες αποτελούν:\nΠρόωρη (εκτός του συνήθους χρονοδιαγράμματος) απώλεια νεογιλών (παιδικών) δοντιών. Κατά την παιδική ηλικία, εάν κάποιο παιδικό δόντι τερηδονιστεί και χρειαστεί εξαγωγή πολύ πριν από το χρόνο που φυσιολογικά θα αντικατασταθεί από το μόνιμο, τότε χρειάζεται ο οδοντίατρος χρειάζεται να προβεί σε κάποιες ενέργειες διατήρησης του χώρου. Εάν αυτό δεν γίνει μπορεί ο χώρος που μένει μετά την εξαγωγή να κλείσει από τα γειτονικά και τελικά τα μόνιμα να μην μπορούν να βρουν την σωστή τους θέση στο στόμα. Δημιουργείται έτσι μια αλυσίδα συνεπειών που επηρεάζει δυσμενώς τις θέσεις και άλλων δοντιών.\nΔιάφορες συνήθειες της παιδικής ηλικίας που παραμένουν για υπερβολικό χρονικό διάστημα όπως ο θηλασμός του δακτύλου, η παρατεταμένη χρήση πιπίλας, η δήξη (μάσημα) μολυβιών, νυχιών κλπ. Μπορεί να έχουν ως αποτέλεσμα τόσο την μετακίνηση δοντιών όσο και την δημιουργία προβλημάτων στις αναπτυσσόμενες γνάθους με αποτέλεσμα σημαντικά ορθοδοντικά προβλήματα.\nΚληρονομικοί λόγοι που αφορούν συνήθως στο μέγεθος και την ανάπτυξη των οστών των γνάθων και του μεγέθους των δοντιών. Πχ πολλές φορές κληρονομούμε μικρές γνάθους από ένα γονέα και μεγάλα δόντια από τον άλλον, οπότε προκύπτει σημαντική δυσαρμονία που εξελίσσεται σε μελλοντικά ορθοδοντικά προβλήματα.\nΑνεξάρτητα από τις αιτίες που έχουν συμβάλει σε ορθοδοντικά προβλήματα, ο Ειδικός Ορθοδοντικός Ενηλίκων μπορεί να σας προτείνει τρόπους επίλυσης ή βελτίωσης των προβλημάτων.\nΠοια είναι τα οφέλη από μια ορθοδοντική θεραπεία;\nΗ ορθοδοντική θεραπεία ενηλικών δεν έχει αφορά απλώς την βελτίωση της αισθητικής του χαμόγελου, αν και αυτή είναι η αρχική αιτία που αναζητείται θεραπεία από ασθενείς μας που δεν έχουν ενημερωθεί κατάλληλα από τον οδοντίατρό τους. Με την αρμονική διευθέτηση των δοντιών στις γνάθους επιτυγχάνεται:\nΒελτιώνεται η λειτουργεία της μάσησης και της ομιλίας\nΔιευκολύνεται η στοματική υγιεινή, ιδιαίτερα στα πρόσθια δόντια με έντονο συνωστισμό. Ελαττώνεται έτσι η εξέλιξη των νόσων των ούλων και ο τερηδονισμός των δοντιών.\nΚαθιστά δυνατή την αποκατάσταση δοντιών που λείπουν. Στις περιοχές που έχουμε απώλεια δοντιών πολλές φορές τα γειτονικά δόντια έχουν μετακινηθεί προς το κενό και είναι δυσχερής ή αδύνατη η αποκατάσταση με προσθετική δοντιών ή εμφυτεύματα. Η ορθοδοντική αποκατάσταση διευκολύνει την αντιμετώπιση αυτών των συχνών καταστάσεων.\nΕλαττώνεται η πιθανότητα ανάπτυξης προβλημάτων στην άρθρωση της κάτω γνάθου (κροταφογναθική διάρθρωση). Σε περιπτώσεις που υπάρχουν προβλήματα στον τρόπο που τα άνω με τα κάτω δόντια έρχονται σε επαφή σε βάθος χρόνου επιβαρύνονται οι αρθρώσεις της περιοχής και δημιουργούνται αυτόνομα και δυσεπίλυτα προβλήματα.\nΒελτιώνεται το χαμόγελο με σημαντική επίδραση στην ψυχολογία και την αυτοπεποίθησή μας. Πολλοί ενήλικες ασθενείς μας αποκαλύπτουν ότι «δεν χαμογελάω ποτέ» σε φωτογραφίες και κοινωνικές επαφές. Ακόμα και όταν διορθώσουμε τα ορθοδοντικά προβλήματα οι μύες του προσώπου θέλουν αρκετό χρόνο προσαρμογής για έχουμε ξανά αρμονικό χαμόγελο δίχως τα «σφιγμένα χείλη»\nΠοια διατροφή και τι να προσέξω κατά τη διάρκεια της θεραπείας;\nΌταν χρησιμοποιούνται τα παραδοσιακά «κολλητά» σιδεράκια, είτε μεταλλικά είτε διάφανα είτε γλωσσικά είναι αναγκαία η προσαρμογή της διατροφής κατά την περίοδο της θεραπείας, καθώς πολλές τροφές μπορεί να τα «ξεκολλήσουν».\nΚολλώδεις τροφές όπως καραμέλες και τσίχλες, σκληρές τροφές όπως ξηροί καρποί, ολόκληρα μήλα, καρότα κλπ. δεν μπορούν να καταναλωθούν με ασφάλεια. Όταν ξεκολλάνε τα σιδεράκια σύρματα προεξέχουν στο στόμα και τραυματίζουν, καθιστώντας την επίσκεψη στο ορθοδοντικό επείγουσα.\nΔεν έχουμε τέτοιου τύπου θέματα με την χρήση των διάφανων, ελαστικών ναρθήκων της Invisalign αφού αφαιρούμε εύκολα τους νάρθηκες από το στόμα και μπορούμε να καταναλώσουμε οποιαδήποτε τροφή. Επίσης, η διατήρηση της στοματικής υγιεινή είναι απλούστατη.


Ο «Διομήδης» αποχαιρετά με νεκρούς, ζημιές και τσουχτερό κρύο | Η Εφημερίδα των Συντακτών\nΟ «Διομήδης» αποχαιρετά με νεκρούς, ζημιές και τσουχτερό κρύο\nΣήμερα το πρωί η θερμοκρασία στη Βόρεια Ελλάδα άγγιξε τους -10 βαθμούς, ενώ στα ηπειρωτικά σημειώθηκε ισχυρός παγετός. Διψήφιες σχεδόν (αρνητικές) τιμές σημειώθηκαν στη Βλάστη Κοζάνης (-9,7) και στην Κλεισούρα Καστοριάς (-9,5), ενώ στο Βαρικό Φλώρινας το θερμόμετρο έπεσε στους -8,9 βαθμούς Κελσίου, θερμοκρασία που καταγράφηκε και στο Νευροκόπι Δράμας. Τσουχτερό κρύο επικρατεί και στη Θράκη με τις χαμηλότερες τιμές να καταγράφονται στους Μεταξάδες Έβρου (- 7,3) και στο Διδυμότειχο (-6,9).\nΆνεμοι έως 8 και 9 μποφόρ στο Αιγαίο. Η πρόγνωση του καιρούhttps://t.co/ftaq6Oq4wL\n— EFSYN (@EFSYNTAKTON) January 13, 2022\nΣυνεχίζονται οι έρευνες για την 24χρονη\nΣτις Σέρρες, στη σκιά της χθεσινής τραγωδίας με τον χαμό ενός 37χρονου, ο οποίος βρέθηκε νεκρός μέσα σε ρέμα, συνεχίζονται οι έρευνες για τον εντοπισμό της 24χρονης συζύγου του.\nΣτις έρευνες για την 24χρονη συμμετέχουν η Αστυνομία, η Πυροσβεστική και η ΕΜΑΚ..\nΠλημμύρισαν οι δρόμοι στον κάμπο του Οροπεδίου Λασιθίου\nΠροβλήματα παρουσιάζονται και στην Κρήτη με τις Αρχές να βρίσκονται σε επιφυλακή. Σύμφωνα με τον δήμαρχο Οροπεδίου Γιάννη Στεφανάκη, η ένταση και η διάρκεια των βροχοπτώσεων, πλημμύρισε τους δρόμους μέσα στον κάμπο και η απόφαση απαγόρευσης κυκλοφορίας, έγινε για λόγους ασφαλείας. Σημειώνεται ότι στην περιοχή αναμένεται και χιονόπτωση κατά τη διάρκεια της ημέρας\nΔύο νεκροί, πλημμύρες και κατολισθήσεις\nΗ κακοκαιρία που έπληξε τη χώρα το τελευταίο διήμερο μας «αποχαιρετά» με δύο θύματα, έναν 50χρονο τεχνικό που έχασε τη ζωή του επιχειρώντας να αποκαταστήσει βλάβες σε χωριό της Καρδίτσας, αλλά και έναν 37χρονο από το Ιράν, ο οποίος παρασύρθηκε από ορμητικά νερά στις Σέρρες.\nΟι καταστροφές ήταν εκτεταμένες με πλημμύρες και κατολισθήσεις να χτυπούν κυρίως τη Θεσσαλία, τη Μαγνησία και τη βόρεια Εύβοια.\nΤο πτώμα της άτυχης γυναίκας, η οποία παρασύρθηκε με το αυτοκίνητό της, εντοπίστηκε περίπου 8 χιλιόμετρα από το σημείο όπου είχαν εξαφανιστεί τα ίχνη της.


Εστιατόριο ΠΕΡΑΝ, Ν. Χαλκηδόνα, Αθήνα | ask4food\nΔεκελείας 20, Ν. Χαλκηδόνα\n77 % €/Άτομο\nΟι γεύσεις και τ'αρώματα της ιστορικής περιοχής Πέραν της Κωνσταντινούπολης, είναι ζωντανές στη μνήμη όσων έζησαν ή επισκέφθηκαν την Πόλη.\nΣαν μια παλιά γκραβούρα το Πέραν ζωντανεύει τις αισθήσεις μας με εικόνες, γεύσεις, μουσικές και μυρωδιές αυθεντικότητας και νοσταλγίας.\nΗ μουσική σκηνή του Πέραν φιλοξενεί αξιόλογους καλλιτέχνες που διασώζουν τη μουσική κληρονομιά της Πόλης - μια μουσική κληρονομιά με επιρροές από όλη τη Μεσόγειο, την Ανατολή και την Ευρώπη, αλλά... αυτό εξάλλου δεν είναι και η πολίτικη κουζίνα, o γαστρονομικός συγκερασμός Ανατολής και Δύσης;\nTelisTipitelis Επίπεδο Χρήστη:\n9/10/2015 Παρασκευή βράδυ, 2 άτομα χωρίς κράτηση\nΒραδάκι Παρασκευής βολτάροντας, στο κλείσιμο των μαγαζιών (περίπου 21:00), μετά από αρκετό περπάτημα και έρευνα στα καταστήματα για επερχόμενες μικρο-αγορές. Πεινάσαμε απότομα και γνωρίζοντας ότι στο σπίτι δεν μας περιμένει τίποτα άλλο, από άπλυτα πιάτα και άδειες κατσαρόλες... Μία σύντομη αναδρομή στα εγκεφαλικά μας κύτταρα, καταλήξαμε να κινηθούμε προς πολίτικη κουζίνα! Σχετικά κοντά μας και από παλαιότερες νόστιμες επισκέψεις, θυμηθήκαμε το Πέραν, το οποίο φάνταζε μονόδρομος.\nΦτάσαμε μετά από λίγα λεπτά και βρήκαμε να παρκάρουμε εύκολα, λόγω της ώρας (λίγο μετά τις 21:00) σε ένα κάθετο στενάκι της Λ. Δεκελείας. Πρώτη ματιά και τα χρώματα που επικρατούν είναι ανατολίτικα. Μπαίνοντας συναντάμε μέλη της οικογενείας και κάποιους ευγενικούς υπαλλήλους. Η οικογένεια που "τρέχει" το εστιατόριο έχει καταφέρει να κρατήσει το μαγαζί αυτό όρθιο, όλα αυτά τα χρόνια και να το καταστήσουν πόλο έλξης των καλών μουσικών βραδιών... Εμείς πέσαμε σε βραδιά με την Αρετή Κετιμέ και την ορχήστρα της!\nΟ χώρος του εστιατορίου χωρίζεται σε δύο νοητές σάλες, η μία κοντά στην τζαμαρία και τον δρόμο και την άλλη στο βάθος με το πάλκο της ορχήστρας. Δεν είχαμε κάνει κράτηση και καθίσαμε στην πρώτη. Σημειωτέον το συγκεκριμένο εστιατόριο, συμμετέχει σε πρόγραμμα εκπτώσεων γνωστού αθηναϊκού περιοδικού/site μέσω της κάρτας μέλους που πωλείται από αυτό! Η ατμόσφαιρα δροσερή και πολίτικη από τα χρώματα και τα πολλά πλακάκια στους τοίχους, τα οποία θυμίζουν έντονα χαμάμ. Άνετος χώρος με αρκετά μεσαίου μεγέθους τραπεζοκαθίσματα. Όταν φτάσαμε, το μαγαζί ήταν σχετικά άδειο. Αργότερα σχεδόν γέμισε! Οι περισσότεροι γνωρίζουν πως οι μουσικές live εκδηλώσεις ξεκινούν αργά και το συνδυάζουν, ερχόμενοι αργά για το δείπνο τους.\nΟ κατάλογος μεσαίας έκτασης με αρκετή ποικιλία σε μεζέδες και μερίδες. Η εξυπηρέτηση είναι ζεστή και άκρως επαγγελματική. Παραγγείλαμε: - Χαϊντάρι, γιαουρτάκι δροσερό με λαχανικά και ελαφρώς πικάντικη επίγευση. Φοβερό και σε συνδυασμό με τις εξαιρετικά αφράτες πιτούλες που φέρνουν για ψωμάκι γίνεται καπνός!\n- Ταμπουλέ, με μπόλικο μαϊντανό και λιγοστό πλιγούρι και ντομάτα, γευστικότατο και δροσερότατο, αν και θα ήθελα λιγάκι πλιγούρι παραπάνω!\n- Πίτα Καισαρείας, ο βασικός λόγος που θελήσαμε πολίτικο, μικρό πιατάκι με 4 κομματάκια, γευστική με ήπιο κασέρι και λιγοστή ντοματούλα. Η πίτα Καισαρείας του Μικρασιάτικου, μερικά στενά πιο κάτω είναι πολύ καλύτερη και η αγαπημένη μου!\n- Μπεϊτί κεμπάπ (μερίδα), μεγάλη, χορταστική, γευστική και καλά ισορροπημένη μερίδα, αν και το ούρφα κεμπάπ που βρίσκεται μέσα στο χωριάτικο φύλλο είναι αρκετά αδύναμο γευστικά, το περίμενα αρκετά πιο πικάντικο. Για τους λάτρεις των πικάντικων, μάλλον θα πρότεινα το άδανα κεμπάπ, ή κάποια παραλλαγή του μπεϊτί με πιο πικάντικο μίγμα για κεμπάπ!\n- Σις κοτόπουλο, καθαρό φιλέτο κοτόπουλου περασμένο σε σουβλάκι, μεγάλη μερίδα, γευστικό και ζουμερό συνάμα!\n-1/2 κιλό κρασάκι\nΑρνητική μεν, αλλά σχεδόν αμελητέα, η εντύπωση που μας άφησε, η μη ενημέρωση της χρέωσης του ψωμιού/πιτών, και το εμφιαλωμένο μπουκάλι με νεράκι που φέρνουν χωρίς να ρωτήσουν, αν βέβαια δεν θελήσεις κάτι από αυτά λογικά τα επιστρέφεις. Μην κάνετε κανένα λάθος και επιστρέψετε τις χειροποίητες πιτούλες... είναι πολύ νόστιμες!\nΟ λογαριασμός 43 ευρώπουλα, με απόδειξη. Πληρώσαμε 35 λόγω κάρτας που προανέφερα. Τίμια αρχική και υπερσυμφέρουσα η τιμή που τελικά πληρώσαμε!\nHighlights: Η ηχητικές λάιβ εκπλήξεις του μαγαζιού (ενημερωθείτε για το πρόγραμμα) και η ανεπανάληπτες πιτούλες αγκαλίτσα με το δροσερό/γευστικότατο χαϊντάρι!\nΥ. γ. Θα ήθελα όλες οι συνταγές να γίνουν λίγο πιο πικάντικες, αλλά την επόμενη φορά θα το ζητήσω κιόλας!\nΠΕΙΡΑ'Ι'ΚΟΣ Επίπεδο Χρήστη:\nΤο ''Περαν'' ειναι σταθμοs στην διατηρηση τηs πολιτιστικηs παραδοσηs που αφορα στην μικρασιατικη και ρεμπετικη-λαικη μουσικη.\nΕξαιρετικα παντοτε τα μουσικα σχηματα και μεγιστη η απολαυση των θαμωνων.\nΟμωs... υπαρχει και το τραπεζι. Η κουζινα, οι τιμεs, τα κερασματα, τα ποτα...\nΔιαπιστωνω οτι η πορεια στον τομεα αυτον ειναι καθοδικη.\nΤο ατυχεστερο ειναι οι κουτοπονηριεs με το κερασμα η' χρεωση[μονο η Πυθια θα το ελυνε], την μη επιστροφη τηs αποδειξηs μαζι με τα ρεστα. Δηλαδη, εμφανιζεται-εξαφανιζεται!\nΕλπιζω να μην υπαρχουν αλλα. Κι αυτα να σταματησουν!!\nΗ ποιοτητα του φαγητου, μετρια, πλεον.\nΤο κοκκινο, χυμα αγιωργιτικο, καλο οπωs παντα.\nΣαββατο βραδυ [ορχηστρα ελληνεs και τουρκοι, προ δυο εβδομαδων. Πολλα αδεια τραπεζια] Γιατι ;\nΤα σπασμενα ποτε δεν τα βγαζουμε απο αυτουs που εμειναν, χειροτερευονταs αλλα βελτιωνονταs για να γυρισουν παλι οι απογοητευμενοι.\nΕτσι ειναι κυριοι.... και τα γραφω με στενοχωρια μεγαλη. Εσειs κανετε κουμαντο.\nFOODIE82 Επίπεδο Χρήστη:\nΕπισκέφθηκα το Πέραν Κυριακή μεσημέρι, μετά από χαλαρή βολτούλα στην περιοχή της Φιλαδέλφειας. Δυστυχώς την ώρα που πήγαμε είχε μια βάφτιση, οπότε κάτσαμε στην αυλή. Ο χώρος μέσα είναι όμορφος, ζεστός και μεγάλος με αρκετά αντικείμενα που του δίνουν μια ανατολίτικη χροιά. Η αυλή είναι μάλλον αδιάφορη.\nΤο εστιατόριο με παρέπεμπε σε οικογενειακή επιχείρηση με την καλή όμως έννοια του όρου. Το σέρβις μου έβγαλε μια αμεσότητα που μου άρεσε. Ήταν επίσης σωστοί ως προς τους χρόνους που σερβίριζαν τα φαγητά, παρά τον ομολογουμένως μεγάλο φόρτο της κουζίνας.\nΗ κουζίνα είναι πολίτικη και θεωρώ αρκετά, έως πολύ αυθεντική. Πήραμε ένα χαιδαρί (γιαούρτι με καρότο)ιδιαίτερη γεύση, μια εσμέ αρκετά καυτερή(ουσιαστικά σαν σάλτσα με ντομάτα και πιπεριές), τα οποία συνοδεύτηκαν με πιτούλες από τον ξυλόφουρνο, μια μίνι ευτυχία. Σαν κυρίως πήραμε αλί ναζίκ, το οποίο θεωρώ οτι ήταν το καλύτερο πιάτο του. Πουρές μελιτζάνας, κόκκινη σάλτσα, κεμπάπ ούρφα. Μου θύμισε την κουζίνα του Παντελή. Η φίλη πήρε γιαουρτλού με κοτόπουλο, το οποίο ήταν επίσης πολύ καλοφτιαγμένο.\nΕίχαμε κάρτα αθηνοράματος οπότε με μισό κιλό κόκκινο κρασί δώσαμε 31.\nΤα αρνητικά του μαγαζιού είναι οι αρκετά υψηλές τιμές σε συνδυασμό με τις σχετικά μικρές μερίδες. Επίσης μου ψιλοκακοφάνηκε οτι δεν μας κέρασε εκείνο το ωραίο καζάν ντιπί που μάλλον είχαν παραγγείλει οι διπλανοί, αν και δεδομένου ότι είχαμε σκάσει παραμένει η απορία τι θα το κάναμε..\nΑπό την άλλη η κουζίνα του είναι καλή έως πολύ καλή, αν σου αρέσει η πολίτικη κουζίνα. Θα ξαναπάω.\nAlgatz Επίπεδο Χρήστη:\nΣκέφτηκα να πάμε να φάμε κάτι διαφορετικό και μετά από αναζήτηση στο ask4food επέλεξα το Περάν ένα βράδυ Πέμπτης. Όμορφος χώρος, ζεστός και ιδιαίτερα εξυπηρετικός ο κύριος στην υποδοχή. Μας έκανε σε όλους εντύπωση η ζεστή και πρόθυμη διάθεσή του. Μεγάλο πλεονέκτημα για το εστιατόριο. Τα φαγητά πολύ νόστιμα, οι επιλογές πολλές και ενδιαφέρουσες γεύσεις. Δεν έχω πάει άλλη φορά σε πολίτικο εστιατόριο, αλλά μου άφησε τις καλύτερες εντυπώσεις.\nΤο μόνο που λίγο μας στεναχώρησε ήταν ο λογαριασμός στο τέλος που για 3 άτομα μας βγήκε περ.80 ευρώ και με την κάρτα από ενα site μας βγήκε περ.65. Η αλήθεια όμως είναι ότι παραγγείλαμε αρκετά. Αλλά το κέρασμα στο τέλος μας γλύκανε. Θα ξαναπάμε σίγουρα κάποια βραδιά με ζωντανή μουσική, γιατί έχει ενδιαφέρουσες προτάσεις.\npetropg Επίπεδο Χρήστη:\nΤο Σάββατο το βράδυ, 5 άτομα επιλέξαμε το ΠΕΡΑΝ λόγω κυρίως γειτονιάς. Η είσοδος μας στο εστιατόριο τους ήταν μάλλον αδιάφορη, αφού μας άφησαν να περιμένουμε αρκετά λεπτά, για να ζητήσουμε να μας πουν που είναι το τραπέζι μας. Κάποιος φιλοτιμήθηκε να μας το δείξει από μακριά και εμείς προσπαθήσαμε να βολευτούμε. Όποιος τύχαινε σε ξύλινη καρέκλα ήταν πολύ τυχερός. Στους δύο από εμάς έλαχε πλαστική καρέκλα catering (από διάλυση), ξέρετε οι ανοιγόμενες που συνήθως τους φορούν και μια κουκούλα για να καλύψουν τα χάλια τους. Στην συγκεκριμένη περίπτωση ήταν χωρίς κάλυμμα. Το πρόβλημα με αυτές ήταν ότι μόλις καθόσουν -κυρίως οι ευτραφείς- άνοιγαν τα ποδάρια και εάν δεν ήσουν ταχύτατος στο να σηκωθείς, βρισκόσουν στο πάτωμα. Τέλος πάντων με αλλαγές που κάναμε ΜΟΝΟΙ μας, καταφέραμε τελικά να καθίσαμε ασφαλώς.\nΣε λίγο εμφανίστηκε ένας κύριος με ένα δίσκο και συνοπτικές διαδικασίες, χωρίς να το καταλάβουμε άφησε μερικά κρύα πιάτα στο τραπέζι μας, τα οποία όμως πήρε πίσω. Σαλάτα ΠΕΡΑΝ 8€, ορεκτικά 6-7€, κεμπάπ με ελάχιστες παραλλαγές 9-12€, κρασί χύμα 10€/kg και κυρίως πιάτα με κρέας 15€. Τιμές αρκετά τσιμπημένες για τις ποσότητες και την ποιότητά τους, πράγμα που το δικαιολογήσαμε αφού το κατάστημα διέθετε και 6 μελής ορχήστρα, αρκετά αξιόλογη.\nΤα ορεκτικά ήρθαν γρήγορα, αλλά τα κυρίως με μεγάλη καθυστέρηση. Όλα αυτά δικαιολογημένα στα πλαίσια του Σαββατόβραδου μέχρι του ήρθε ο λογαριασμός σε πιατάκι που εξαφανίστηκε μαζί με τα λεφτά και δεν επεστράφει μαζί με τα ρέστα όπως υπολογίζαμε. Ζητήσαμε την απόδειξη, και την παραλάβαμε μετά από 20 λεπτά και 3 υπενθυμίσεις. Οι χρεώσεις του τιμοκαταλόγου για το φαγητό ήταν σωστές, μόνο που υπήρχε επιπλέον χρέωση ΕΠΙΒΑΡΥΝΣΗ ΟΡΧΗΣΤΡΑΣ 20€. (στον τιμοκατάλογο δεν το εντοπίσαμε, δεν ήταν τουλάχιστον ευκρινές). Συμπεράναμε ότι ο λόγος της εξαφάνισης της απόδειξης ήταν πιθανόν αυτός. Προσωπικά αισθάνθηκα μεγάλο κορόιδο, συναίσθημα που όμως δεν μπορούσα να εκφράσω ζητώντας εξηγήσεις, λόγω του ότι συνόδευα δύο ανθρώπους που δεν ήθελα να δυσαρεστήσω εκφράζοντας την αγανάκτησή μου. Απλά δεν θα ξαναπάω, γιατί θεωρώ ότι η εκμετάλλευση πρέπει να έχει κάποιο όριο.\nΔες παλαιότερες κριτικές (31)\n40 χρόνια εμπειρίας, η πασίγνωστη πλέον κακαβιά και η μαεστρία σ...


Φιλικό με Φωστήρα - Onsports.gr\nOnsports Team\t06 Μαίου 2011, 17:01\nΦιλικό παιχνίδι με αντίπαλο τον Φωστήρα κανόνισε να δώσει ο Πανιώνιος.\nΤο ματς θα γίνει την Τρίτη (10/5) στο Στάδιο της Νέας Σμύρνης και θα ξεκινήσει στις 16:00.\nΟ Τάκης Λεμονής είχε τονίσει ότι θέλει να γίνουν κάποια φιλικά μέχρι το τέλος των προπονήσεων για τη φετινή σεζόν, έτσι ώστε να μπορέσει να σχηματίσει καλύτερη γνώμη για όλους τους παίκτες της ομάδας, αλλά και για να δει κάποιους νεαρούς από την U-20.\nΈτσι, μια μέρα μετά τη συνάντηση που είχε με τον Γεράσιμο Βεντούρη, κανονίστηκε η φιλική αναμέτρηση με την ομάδα του Ταύρου, στην οποία θα μπορέσει να χρησιμοποιήσει όλους τους ποδοσφαιριστές που έχει στη διάθεσή του.\n2 λεπτά πριν Κοντά στην 13η θέση της UEFA η Ελλάδα\n13 λεπτά πριν Ο φόβος μας είναι η νίκη τους\n39 λεπτά πριν Παναθηναϊκός: Σηκώνει κεφάλι και βλέπει Πλατανιά\n51 λεπτά πριν Η «πληγωμένη» Βαρκελώνη και τα μηνύματα συμπαράστασης από τον χώρο του αθλητισμού


Κατασκευαστής: Optimanova Κωδ.: 30-057\nΚατασκευαστής: Optimanova Κωδ.: 30-051\nΚατασκευαστής: Optimanova Κωδ.: 30-055\nΚατασκευαστής: Optimanova Κωδ.: 30-075\nΚατασκευαστής: Optimanova Κωδ.: 30-045\nΚατασκευαστής: Optimanova Κωδ.: 30-046\nΚατασκευαστής: PREMIL Κωδ.: 10363271\nProchoice Kitten Lamb 2kgΗ Pro Choice Kitten με αρνί και ρύζι είναι μια πλήρης και ισορροπημένη τροφή για γατάκια που είναι στην ανάπτυξη μεταξύ 1 και 12 μηνών. Συνιστάται επίσης σε έγκυες και θηλάζουσες ενήλικες γάτες. Χάρη στα φυσικά αντιοξειδωτικά και την εξαιρετικά εύπεπτη πρωτεΐνη, παρέχει εξα..\nΚατασκευαστής: PROCHOICE Κωδ.: PR32\nProchoice Sterilised Chicken 15kg Η Pro Choice Adult Sterilised είναι μία πλήρης και ισορροπημένη διατροφή για στειρωμένες γάτες ηλικίας άνω του 1 έτους. Οι ενεργειακές απαιτήσεις της στειρωμένης γάτες διαφέρουν. Η ProChoice 32 Adult Sterilised παράγεται σύμφωνα με αυτές τις απαιτήσεις. Πολύ γε..\nΚατασκευαστής: PROCHOICE Κωδ.: PR32/2\nProchoice Sterilised Chicken 2kg\nProchoice Sterilised Chicken 2kg Η Pro Choice Adult Sterilised είναι μία πλήρης και ισορροπημένη διατροφή για στειρωμένες γάτες ηλικίας άνω του 1 έτους. Οι ενεργειακές απαιτήσεις της στειρωμένης γάτες διαφέρουν. Η ProChoice 32 Adult Sterilised παράγεται σύμφωνα με αυτές τις απαιτήσεις. Πολύ γευ..\nProchoice Sterilised Salmon & Shrimp 15kg Η ProChoice 33 Adult Sterilised με Σολομό και Γαρίδες είναι μία πλήρης και ισορροπημένη διατροφή για στειρωμένες γάτες ηλικίας άνω του 1 έτους. Οι ενεργειακές απαιτήσεις της στειρωμένης γάτες διαφέρουν. Η ProChoice 33 Adult Sterilised παράγεται σύμφωνα..\nΚατασκευαστής: PROCHOICE Κωδ.: PR33/2\nProchoice Sterilised Salmon & Shrimp 2kg\nProchoice Sterilised Salmon & Shrimp 2kgΗ ProChoice 33 Adult Sterilised με Σολομό και Γαρίδες είναι μία πλήρης και ισορροπημένη διατροφή για στειρωμένες γάτες ηλικίας άνω του 1 έτους. Οι ενεργειακές απαιτήσεις της στειρωμένης γάτες διαφέρουν. Η ProChoice 33 Adult Sterilised παράγεται σύμφωνα με..\nΚατασκευαστής: Yora Κωδ.: YRC105\nYora Cat Adult 3,75kg\nYora Cat Adult 3,75kg.Περιέχει πρωτεΐνη εντόμων φιλική προς τον πλανήτη, βρώμη και παντζάρια που είναι πλούσια σε αδιάλυτες ίνες οι οποίες προάγουν την καλή κινητικότητα του εντέρου και βοηθούν στον έλεγχο των τριχοβεζωάριων.Επίσης, περιέχει φύκια της θάλασσας και σωστά επίπεδα πρόσθετων ουσιών* που..\nΚατασκευαστής: Yora Κωδ.: YRC103\nΠεριέχει πρωτεΐνη εντόμων φιλική προς τον πλανήτη, βρώμη και παντζάρια που είναι πλούσια σε αδιάλυτες ίνες οι οποίες προάγουν την καλή κινητικότητα του εντέρου και βοηθούν στον έλεγχο των τριχοβεζωάριων.Επίσης, περιέχει φύκια της θάλασσας και σωστά επίπεδα πρόσθετων ουσιών* που βοηθούν στη φροντίδα ..\nΚατασκευαστής: PROFINE Κωδ.: 80P225\nProfine cat original adult, φυσική φόρμουλα από κοτόπουλο & ρύζι για γάτες. H superpremium σειρά της Profine αναπτύχθηκε σύμφωνα με τις τελευταίες επιστημονικές έρευνες σχετικά με τη διατροφή των γάτων. Πρωταρχικός στόχος της Profine είναι να παρέχει υγιή και προσαρμοσμένη διατροφή για τις ιδαίτ..\nΕμφάνιση 385 έως 432 από 476 (10 Σελ.)


3ο Bazaar βιβλίου Αρχείου Θεάτρου Άλφα! - Art Magazine\n3ο Bazaar βιβλίου Αρχείου Θεάτρου Άλφα!\nΤο Θέατρο ΑΛΦΑ υποδέχεται την άνοιξη του 2014 με το 3ο Bazaar βιβλίου στον «Χώρο Τέχνης & Πολιτισμού», που έπειτα από την επιτυχία των προηγούμενων διοργανώσεων καθώς και από τη ζήτηση του κοινού, επαναλαμβάνεται αυτή τη φορά με μεγαλύτερη διάρκεια και πιο εμπλουτισμένο.\nΠαράλληλα με το Bazaar βιβλίου, στον ίδιο χώρο λειτουργεί η έκθεση ζωγραφικής\n«Ελληνική άποψη» της εικαστικού Μαρίας Κωνσταντινίδου, που θα διαρκέσει έως τις 13 Απριλίου.\nαπό 4 έως 13 Απριλίου 2014\nΠερισσότερα σε αυτή την κατηγορία: « Εκπτώσεις και παρουσίαση Willy Ronis στο Athens House of Photography Temps Zero Athens @ ΚΕΤ »


ΜακΓκι και επίσημα! Τον ανακοίνωσε η Η ΚΑΕ Άρης! - PRESSARIS\nΜακΓκι και επίσημα! Τον ανακοίνωσε η Η ΚΑΕ Άρης!\nΜετά το βίντεο, ήρθε η ανακοίνωση. Η ΚΑΕ Άρης ανακοίνωσε τη συμφωνία διετούς διάρκειας με τον Γκάρι ΜακΓκι.\nΑναφέρεται σε αυτήν: «Η ΚΑΕ ΑΡΗΣ ανακοινώνει τη συμφωνία με τον Gary McGhee. Ο Αμερικανός σέντερ γεννήθηκε στις 28 Οκτωβρίου του 1988 στην πόλη Anderson της Ιντιάνα κι έχει ύψος 2,11μ..\nΞεκίνησε να παίζει μπάσκετ στο Highland High School της γενέτειρας του και το 2007 επέλεξε το κολέγιο του Pittsburgh. Την τελευταία του χρονιά στο πανεπιστήμιο (2010-2011) είχε 6,9 πόντους, 7,7 ριμπάουντ και 1,3 κοψίματα σε 34 παιχνίδια, με 48,5% στις βολές και 56,7% στα δίποντα. Ως τριτοετής αναδείχθηκε καλύτερος αμυντικός της ομάδας του και πρώτος σε ποσοστό στα σουτ δυο πόντων με 62,3%.\nΤο καλοκαίρι του 2011 αγωνίστηκε για πρώτη φορά σε επαγγελματικό επίπεδο για λογαριασμό της τουρκικής Bandirma Kirmizi. Τα νούμερα του σε 30 αναμετρήσεις ήταν: 10,5 πόντοι, 7,8 ριμπάουντ κι ένα κόψιμο, με 45,6% στις βολές και 55,8% στα σουτ δυο πόντων.\nΤην επόμενη σεζόν (2012-2013) “μετακόμισε” στη Γερμανία, προκειμένου να ενισχύσει τη Medi Bayreuth. Σκόραρε 9,4 πόντους κι έπαιρνε 6,5 ριμπάουντ σε 34 αγώνες, με 61,6% στις βολές και 52,9% στα δίποντα.\nΑν και ήρθε σε συμφωνία με τη ρουμάνικη CSM Oradea (δεν αγωνίστηκε σε επίσημο ματς), η αρχή της αγωνιστικής περιόδου 2013-2014 τον βρήκε και πάλι στη Γερμανία με τα χρώματα της MHP Riesen Ludwigsburg, με την οποία είχε 25 συμμετοχές, όμως τελείωσε τη χρονιά στη γαλλική BCM Gravelines, αγωνιζόμενος σε 12 παιχνίδια (7 στο γαλλικό πρωτάθλημα και 5 στο Eurocup). Συνολικά τη χρονιά αυτή και στις δυο ομάδες, σημείωνε 4,9 πόντους, μάζευε 3,7 ριμπάουντ, με 51,2% στις βολές και 51,9% στα σουτ δυο πόντων.\nΤη σεζόν 2014-2015 συμφώνησε με την ισπανική Cafes Candelas Breogan που συμμετείχε στο πρωτάθλημα της Α2. Σε 28 ματς είχε τους εξής αριθμούς: 10,7 πόντους, 7,1 ριμπάουντ με 45,5% στις ελεύθερες βολές και 55,8% στα δίποντα. Στο τέλος της ίδιας χρονιάς έπαιξε για έναν αγώνα στην KB Sigal Pristina.\nΤην περίοδο 2015-2016 συστήθηκε στο ελληνικό κοινό με τη φανέλα του Κολοσσού. Συμμετείχε σε 27 αναμετρήσεις, προσφέροντας 8,6 πόντους, 5,5 ριμπάουντ. Σούταρε με 54,4% στις βολές και με 59,4% στα σουτ δυο πόντων.\nΠέρασε τη χρονιά 2016-2017 και πάλι στη Γερμανία, παίζοντας για τη Walter Tigers Tόbingen. Πετύχαινε 9,1 πόντους, “κατέβαζε” 6,3 ριμπάουντ με 58,3% στις ελεύθερες βολές και με 59,8% στα δίποντα.\nΕπέστρεψε τον περασμένο Οκτώβριο στην Ελλάδα για να αγωνιστεί στην Κύμη. Σε 26 συμμετοχές (24 στην κανονική περίοδο και 2 στα πλέι οφ) μέτρησε 10,1 πόντους, 7,7 ριμπάουντ, 1 ασίστ και σχεδόν 1 κόψιμο, μεσό όρο ανά ματς. Σούταρε με 52,3% από τη γραμμή των βολών και με 53,8% στα δίποντα. Ήταν ο καλύτερος ριμπάουντερ της περυσινής Basket League σε μέσο όρο».\nΣΧΕΤΙΚΑBasket League, ΚΑΕ Άρης, ΜακΓκι, μεταγραφή\nΔανεικός στο Λαύριο ο Λούντζης\nΟύτε στην Αμβέρσα είναι μοναχός!


Παρά τις κυρώσεις, η Huawei παρουσίασε δύο νέα smartphones - Nova 5i Pro και Mate 20 X 5G (2 φωτογραφίες + 2 βίντεο)\nHuawei παρά τα μερικά προβλήματαΗ αμερικανική αγορά δεν παύει ποτέ να ευχαριστεί τους οπαδούς της με νέα μοντέλα smartphones. Αυτή τη στιγμή, η τροποποίηση των μοντέλων Nova 5i και Mate 20 X 5G με βελτιωμένα χαρακτηριστικά.\nΤο μοντέλο Huawei Nova 5i Pro, το οποίο βρίσκεται στα δυτικάΗ αγορά θα χαρακτηριστεί ως Mate 30 Lite, είναι μια βελτιωμένη έκδοση του Nova 5i. Το υλικό του smartphone λειτουργεί σε επεξεργαστή Kirin 810 που κατασκευάζεται με τεχνολογία 7 nm. Η συσκευή διαθέτει μια νέα κάμερα με 4 αισθητήρες (ανάλυση 48 Mp, 8 Mp, 2 Mp και 2 Mp). Η κύρια μονάδα συμπληρώνεται από τηλεφακός, ευρυγώνιο φακό και αισθητήρα βάθους.\nΤο Huawei Nova 5i Pro έχει οθόνη 6,26 ιντσώνFull HD +, η οποία παρέχει διακοπή για φωτογραφική μηχανή selfie (32 megapixel). Ο καταναλωτής θα λάβει τρεις παραδόσεις, ανάλογα με το ποσό της κύριας και μνήμης RAM: 6/128 GB, 8/128 GB και 8/256 GB.\nΗ αυτόνομη λειτουργία της συσκευής παρέχεται από μπαταρία 4000 mAh που υποστηρίζει τεχνολογία γρήγορης φόρτισης 22,5 watts. Το smartphone διαθέτει υποδοχή 3,5 mm για ακουστικά και USB Type-C.\nΟι οπαδοί της Huawei θα εκπλαγούν ευχάριστα από την τιμή.Nova 5i Pro, το οποίο είναι 319 δολάρια για το βασικό μοντέλο (6/128 GB), 363 δολάρια για το μοντέλο με 8/128 GB και 407 δολάρια για 8/256 GB. Το μοντέλο θα κυκλοφορήσει ήδη στις 2 Αυγούστου.\nΤο δεύτερο μοντέλο του smartphone, που ανακοινώθηκε από την Huawei Mate 20 X 5G, είναι πολύ πιο ακριβό. Μια βελτιωμένη έκδοση του Mate 20 X, θα κυκλοφορήσει στις 16 Αυγούστου και θα κοστίσει περίπου 900 δολάρια.\nΛόγω του γεγονότος ότι η Huawei Mate 20 X 5G,υποστηρίζει την τεχνολογία 5G, οι προγραμματιστές έπρεπε να μειώσουν την ποσότητα της μπαταρίας για να χωρέσουν στην κεραία 5G. Ως αποτέλεσμα, το μοντέλο έλαβε μια μπαταρία με χωρητικότητα 4200 mAh, ενώ στη μπαταρία Mate 20 Χ μια μπαταρία 5000 mAh εγκαταστάθηκε. Προκειμένου να αντισταθμιστεί η μείωση της παραγωγικής ικανότητας, οι προγραμματιστές έχουν εισαγάγει υποστήριξη για γρήγορη φόρτιση μέχρι 40 watt.\nΤο υλικό υλικό του Mate 20 X 5G τρέχει σε ένα τσιπ.Kirin 980. Η κύρια μνήμη είναι 256 GB και η λειτουργική μνήμη είναι 8 GB. Το μοντέλο οθόνης OLED έχει διαγώνιο 7,2 ίντσες (1080 × 2244). Μπροστινή κάμερα 24 megapixel. Η κύρια κάμερα με τρεις αισθητήρες (48 megapixel - η κύρια κάμερα, ένας τηλεφακός με οπτική σταθεροποίηση - αισθητήρας ευρείας γωνίας 8 megapixel και 20 megapixel) και ένα φλας τοποθετημένο σε μια τετράγωνη μονάδα.\nΤηλεγράφημα ξεκλειδωμένο στη Ρωσία\nASUS ZenFone 6 - η ναυαρχίδα με μοναδικό σχεδιασμό (12 φωτογραφίες + βίντεο)\nΗ Κίνα ανακοίνωσε σχέδια για την κατασκευή σεληνιακής βάσης\nΤο Lenovo Z6 Pro 5G ανοίγει την εποχή 5G της Lenovo\nΦυλές χωρίς επαφή: τι είναι γνωστό για τους 100 απομονωμένους λαούς του κόσμου;\nΟι επιστήμονες τρυπούσαν τρύπα χιλιομέτρου για να μελετήσουν τη "χαμένη" λίμνη της Ανταρκτικής\nΈνα «επαναστατικό» αντιβιοτικό έχει αναπτυχθεί στη Ρωσία. Τι είναι ξεχωριστό;


Σήμερα η Ανάσταση στις εκκλησίες με αυστηρά μέτρα - evdomada.ca\n26 May, 2020, 08:41\nΜε αυστηρά μέτρα προστασίας από τον κορονοϊό θα τελεστεί το βράδυ της Τρίτης (26/5) η Ανάσταση στις εκκλησίες της χώρας.\nΤα περιοριστικά μέτρα για την ανάσχεση της διασποράς του κορονοϊού στη χώρα μας δεν είχαν επιτρέψει στους πιστούς να προσέλθουν στους ναούς το βράδυ του Μεγάλου Σαββάτου. Έτσι, είχε αποφασιστεί η Ανάσταση να τελεστεί και να εορταστεί στις 26 Μαΐου, όταν αναμενόταν να χαλαρώσουν τα μέτρα.\nΗ εγκύκλιος για την Ανάσταση\n«Σήμερα, Τρίτη 26 Μαΐου, στην Ιερά αγρυπνία επί τη αποδόσει της εορτής του Πάσχα, θα εορταστεί από την Εκκλησία η Ανάσταση», αναφέρει η σχετική εγκύκλιος που εκδόθηκε με την υπογραφή του Πρωτοσύγκελου της Αρχιεπισκοπής και Αρχιμανδρίτη Βαρνάβα, Θεοχάρη, και η οποία εστάλη σε όλες τις εκκλησίες και τα μοναστήρια.\nΤο βράδυ, στη Μητρόπολη Αθηνών θα πραγματοποιηθεί Εσπερινή Δοξολογία, από τις 21:00 έως τη 01:00 μετά τα μεσάνυχτα, κατά την οποία θα τελεστεί και η Θεία Λειτουργία του Πάσχα. Θα χοροστατήσει ο Αρχιεπίσκοπος Ιερώνυμος.\nΗ Αρχιεπισκοπή προτρέπει να γίνει το ίδιο σε όλες τις εκκλησίες και τις μονές της χώρας, εφόσον είναι εφικτό. Με αυτόν τον τρόπο, θα «δοθεί η ευκαιρία στους πιστούς να αναβιώσουν την πασχάλια χαρά, την οποία στερήθηκαν λόγω της πανδημίας του κοροναϊού».\nΜπορεί να υπάρχει μερική άρση των περιορισμών, αυτό ωστόσο δεν σημαίνει ότι δεν υπάρχουν μέτρα προστασίας από τον κορονοϊό.\nΒάσει τις σχετική εγκυκλίου που είναι σε ισχύ έως και τις 5 Ιουνίου, υπάρχουν συγκεκριμένα περιοριστικά μέτρα στις εκκλησίες της χώρας.\nΠαράλληλα, υπάρχει ισχυρή σύσταση για χρήση μάσκας, ενώ είναι υποχρεωτική η χρήση αντισηπτικού. Σε περίπτωση λειτουργιών σε υπαίθριους χώρους, ισχύουν οι γενικοί κανόνες περί δημοσίων υπεύθυνων συναντήσεων.


Βγάλε γλώσσα σ’εμάς…….. αξίζει! – Eviapress\nΓαβγισε όσο θές .....κανείς δεν θα σε δαγκώσει!\nΕίσαι γυναίκα και το αγόρι σου λεέι συνέχεια οτι μιλάς πολύ; Ομως εσύ πιστευεις οτι έχεις απλα την γώμη σου σαν ανεξάρτητο άτομο;\nΕίσαι άντρας και όταν κάθεσαι για καφέ με τους κολητούς οι μισοί κρατάνε τα αυτιά τους και οι άλλοι μισοί παιρνουν ασπιρίνη;\nΟταν ήσουν μικρός σου έβγαζαν παρατσούκλια όπως “μπαρδαμπούλιας”, “φαφλατάς”, “πολυλογάς” και άλλα;\nΣου αρέσει να τα χώνεις;\nΕίσαι ο άνθρωπος μας! Μπές στο ERETRIAPRESS.GR και κάνε τα σχόλια σου!


Απάντηση στην από 22 Νοεμβρίου ερώτηση των Βουλευτών της "Ελληνικής Λύσης" Απ. Αβδελά και Κων. Χήτα για τα ανεπιτήρητα ζώα στην ευρύτερη περιοχή της Νεράιδας έδωσε στη Βουλή εγγράφως ο Υπουργός Προστασίας του Πολίτη Παν. Θεοδωρικάκος.\nΚατά το διάστημα 21 έως 27 Νοεμβρίου 2021 αντιπροσωπεία 4 μαθητών του 1ου ΗΜΕΡΗΣΙΟΥ ΕΠΑΛ ΠΑΛΑΜΑ συνοδευόμενη από τον Δ/ντή του σχολείου κ. Παντελή Τσιάμαλο και τους υπεύθυνους εκπαιδευτικούς του προγράμματος κ. Αθανασία Κρικώνη και κ. Νικόλαο Σιαφαρίκα, επισκέφτηκε την πόλη Λάρνακα της Κύπρου στο πλαίσιο του προγράμματος ERASMUS +, με θέμα «Our Heritage Land from Art to Fork”.\nΣυνελήφθησαν χθες (7/12) το μεσημέρι στην ευρύτερη περιοχή των Φαρσάλων, από αστυνομικούς του Αστυνομικού Τμήματος Φαρσάλων, δύο άνδρες, σε βάρος των οποίων, καθώς και σε βάρος ακόμη τριών ανδρών και μιάς γυναίκας, σχηματίσθηκε δικογραφία για τα, κατά περίπτωση, αδικήματα της κλοπής και της αποδοχής και διάθεσης προϊόντων εγκλήματος.\nΜε οριακή πλειοψηφία και με αμφισβήτηση για ένα σημείο του, εγκρίθηκε το ψήφισμα των νοσοκομειακών γιατρών και των φορέων για την υγεία, από το Δημοτικό Συμβούλιο Σοφάδων.\nΈντονα φαινόμενα θα επηρεάσουν την περιοχή μας το προσεχές Σάββατο 11 Δεκεμβρίου 2021 σύμφωνα με τα προγνωστικά μοντέλα.\nΣε αναστολή της λειτουργίας βρίσκεται από χθες 7 Δεκεμβρίου 2021 η Διεύθυνση Δασών Ν. Μαγνησίας.\nΤην υποχρέωση να εκπονήσει νέα «Μελέτη Διαχείρισης των Υδάτων του Ταμιευτήρα» της λίμνης Ν. Πλαστήρα που θα συμπεριλαμβάνει και τον προσδιορισμό του μέγιστου εύρους διακύμανσης της στάθμης της λόγω της λειτουργίας του Υδροηλεκτρικού Σταθμού Πλαστήρα, ανέλαβε η ΔΕΗ ΑΕ σύμφωνα με τους όρους, με τους οποίους ανανεώθηκε για 7 ακόμα χρόνια, μέχρι τις 31 Δεκεμβρίου 2028, η άδεια χρήσης του νερού της λίμνης για ενεργειακή χρήση από τον ΥΗΣ Ν. Πλαστήρα.\nΚηδεύεται, σήμερα, Τετάρτη 8 Δεκεμβρίου 2021 και ώρα 1.00 μ.μ. από τον Ιερό Ναό Αγίου Γεωργίου της κοινότητας Πύργου Κιερίου Καρδίτσας η Δήμητρα Μπακάλη, ετών 80.\nΚηδεύεται, σήμερα, Τετάρτη 8 Δεκεμβρίου 2021 και ώρα 12.00 μ., από τον Ιερό Ναό Αγίου Ιωάννη Προδρόμου της κοινότητας Προδρόμου Καρδίτσας, η Μαρία Αραμπατζή, ετών 79.


Ο Μητροπολίτης Καλλίνικος στον Άγιο Παντελεήμονα και Παναγία Εκατονταπυλιανή (ΦΩΤΟ) - ΕΚΚΛΗΣΙΑ ONLINE\nΚυριακή, 04 Αυγούστου 2019 23:11\nΑρχική » ΝΕΑ » Ο Μητροπολίτης Καλλίνικος στον Άγιο Παντελεήμονα και Παναγία Εκατονταπυλιανή (ΦΩΤΟ)\nΤο απόγευμα της ίδιας ημέρας χοροστάτησε στην Ακολουθία του Εσπερινού και εν συνεχεία του Μεγάλου Παρακλητικού Κανόνος προς την Θεοτόκο στον Ιερόν Προσκύνημα Παναγίας Εκατονταπυλιανής Πάρου. Τον Θείο Λόγο κήρυξε ο π. Δωρόθεος Βενετσανόπουλος.\nΤις ως άνω Ιερές Ακολουθίες αναμετάδωσε πανελληνίως ο Ραδιοφωνικός Σταθμός της Εκκλησίας της Ελλάδος 89.5 τους υπευθύνους του οποίου ευχαρίστησε ο Σεβασμιώτατος προ της Απολύσεως. Να σημειωθεί πως στην Ιερά Παράκληση συμμετείχε πενηνταμελής ομάδα προσκυνητών από τη Νάξο τους οποίους ο Επίσκοπός μας με το πέρας των Ακολουθιών υποδέχθηκε στην αίθουσα εκδηλώσεων του Ιερού Προσκυνήματος.\nΠανελλήνιες βάσεις, επίδομα ενοικίου ΟΠΕΚΑ Α21, ΚΕΑ, oaed.gr κοινωνικός τουρισμόςΠαράκληση στο Ιερό Ησυχαστήριο της Παναγίας Γοργοεπηκόου


Εγκόλπιον Ορθοδοξίας: Τί πρέπει να φροντίζουμε.\nΕίναι δυνατό ν' αδιαφορείς για τα σπουδαιότερα και να φροντίζεις για τα ασήμαντα; Δυστυχώς, όμως, σε όλα αυτό κάνουμε. Αν αποκτήσουμε παιδί, νοιαζόμαστε όχι για το πως θα γίνει καλός άνθρωπος, αλλά για το πως θα του εξασφαλίσουμε πλούτη· όχι για το πως θ' αποκτήσει καλούς τρόπους, αλλά για το πως θα έχει πολλούς πόρους.\nΌλα, λοιπόν, γίνονται για τα λεφτά. Μας έχει κυριέψει ο έρωτας του χρήματος, γι' αυτό οδηγούμαστε στην καταστροφή.\n«Έτσι», συνεχίζει ο απόστολος, «και οι άνδρες οφείλουν ν' αγαπούν τις γυναίκες τους, όπως αγαπούν τω ίδιο τους το σώμα.\nΌποιος αγαπάει τη γυναίκα του, αγαπάει τον εαυτό του. Κανείς ποτέ δεν μίσησε το ίδιο του το σώμα, αλλ' αντίθετα το τρέφει και το φροντίζει· έτσι κάνει και ο Κύριος για την Εκκλησία, γιατί όλοι είμαστε μέλη του σώματός Του από τη σάρκα Του και τα οστά Του» (Εφ. 5:28-30).


Με επιτυχία προσεδαφίστηκε στον Άρη το Perseverance - Νέα - Insomnia.gr\nEφοδιασμένη με πρωτοποριακά όργανα, η αποστολή Mars 2020 εκτοξεύτηκε στις 30 Ιουλίου του 2020, από το Διαστημικό Σταθμό του Ακρωτηρίου Κανάβεραλ, στη Φλόριντα. Η άφιξη του Perseverance στον Άρη σηματοδοτεί το πρώτο βήμα μιας φιλόδοξης προσπάθειας συλλογής δειγμάτων από τον Άρη και επιστροφής τους στη Γη.\nΗ πρώτη φωτογραφία από την επιφάνεια του Άρη που έστειλε το Perseverance\n"Το Perseverance είναι ο πλέον προηγμένος ρομποτικός γεωλόγος που κατασκευάστηκε ποτέ, όμως το βάρος της απόδειξης, προκειμένου να πούμε με βεβαιότητα ότι υπήρχε κάποτε μικροσκοπική ζωή στον Άρη είναι τεράστιο", ανέφερε η Λόρι Γλέιζ, διευθύντρια του Τομέα Πλανητικής Επιστήμης της NASA. "Παρότι θα μάθουμε πολλά, χάρη στα σπουδαία όργανα που έχουμε πάνω στο όχημα, είναι πολύ πιθανό να χρειαστεί η συνδρομή των κατά πολύ συνθετότερων εργαστηρίων και οργάνων που έχουμε εδώ, στη Γη, προκειμένου να μας πουν κατά πόσο τα δείγματά μας εμπεριέχουν αποδείξεις ότι ο Άρης φιλοξενούσε κάποτε ζωή".\nΕπισης κατι που αξιζει να αναφερθει ειναι πως για πρωτη φορα θα καταγραψει ηχο απο το περιβαλλον του πλανητη καθως ειναι εφοδιασμενο με δυο μικροφωνα\nΖΟΥΓΚΛΑ ΘΑ ΓΙΝΟΥΝ ΚΑΙ ΟΙ ΔΡΟΜΟΙ ΤΟΥ ΑΡΗ! ΖΟΥΓΚΛΑ!\nΚαλή αποτυχία εύχομαι εκ βαθέων και μεγάλη καθυστέρηση στο πρόγραμμα Άρτεμις. Οι ΗΠΑ προσπάθησαν ύπουλα να υποχρεώσουν τρίτες χώρες να υπογράψουν την κατάπτυστη συμφωνία Artemis Accords υπερσκελίζοντας τον ΟΗΕ την OST και την αντίστοιχη συνθήκη για το φεγγάρι. Κι αυτά στο πνεύμα της εμπορικής εκμετάλλευσης προσπαθώντας να πετύχουν για τις ίδιες και τις εταιρείες τους τη μερίδα του λέοντος στην εκμετάλλευση των εξωγήινων πόρων. Μεγάλοι παίχτες όπως ESA, Κίνα , Ρωσία δεν υπέγραψαν.https://theconversation.com/amp/artemis-accords-why-many-countries-are-refusing-to-sign-moon-exploration-agreement-148134. https://www.sciencedirect.com/science/article/abs/pii/S0265964620300175\nΑναρωτιούνται πώς γίνεται και τους βγήκε μπροστά η Κίνα με την δική της ιδιωτική διαστημική βιομηχανία https://www.technologyreview.com/2021/01/21/1016513/china-private-commercial-space-industry-dominance/. Το θαύμα του [email protected] autoprobing το πέτυχαν από τη στιγμή που σύνδεσαν το εκπαιδευτικό τους σύστημα με την αγορά και οι Κινέζοι απόφοιτοι μηχανικοί ήταν πενταπλάσιοι τουλάχιστον των Αμερικανών. Μη αναστρέψιμη τάση λένε τώρα. Και μην ξεχνάμε και από peer reviewed δημοσιεύσεις το συμπέρασμα ότι η ανάπτυξη καινοτόμων τεχνολογιών απαιτεί τη σπατάλη όχι επένδυση τεράστιων κεφαλαίων που μόνο κρατικές ή διακρατικές συνεργασίες μπορούν να εξασφαλίσουν. Και του Μασκ η εταιρεία για να επιβιώσει ήθελε βασιλικά συμβόλαια από το αμερικανικό δημόσιο και υπηρεσίες του ( πχ ναυτικό , αεροπορία). Και στην περίπτωση του Sars Cov2 η ανάπτυξη των εμβολίων έγινε με γενναία κρατική χρηματοδότηση σε όλες τις χώρες. Ο LHC το ίδιο. Το ειρωνικό είναι ότι επιδιώκουν την επιβολή τέτοιων όρων οι ΗΠΑ σε μια φάση που έχει αρχίσει η παρακμή τους ως παγκόσμια υπερδύναμη. Είναι σε αργή και σταθερή φθίση η ισχύς τους θα είναι πλέον ένας ισότιμος παίχτης σε ένα νέο πολυπολικό σύστημα και όχι ο κυρίαρχος.\nΔε θα λυπηθούν πολλοί με αποτυχία της αποστολής του σκοταδιστικού θεοκρατικού κρατιδίου που δεν ανέπτυξε δική του τεχνολογία ή τεχνογνωσία για την αποστολή αυτή αλλά τα αγόρασε όλα με πετροδόλλαρα. Τώρα που ξεκουμπίστηκε το σκυλάκι των ΗΠΑ πρέπει θαρρετά να επικρατήσουν στην ESA οι φωνές για συνεργασία με Κίνα και Ρωσία στα επόμενα επανδρωμένα προγράμματα για Σελήνη και Άρη. Είναι ειρωνικό που οι ΗΠΑ επιδιώκουν κάτι τέτοιο χρονικά τώρα, όταν η παγκόσμια ηγεμονία τους αμφισβητείται ενώ έχουν μπει και σε μια πορεία παρακμής.\nΔιαβάστε την τριλογία του Ρόμπινσον για τον Άρη όσοι δεν το έχετε κάνει και έχετε χρόνο τώρα.\nΑυτό που ενώ δεν έχουμε λύσει τα προβλήματα στον πλανήτη Γη και καθόμαστε και ασχολούμασται με άλλους πλανήτες με ξεπερνάει. Δεν ξέρω Διορθώστε με, αν κάνω λάθος. Αλλά πόσα εκατομμύρια να χρησιμοποιήθηκαν για αυτή την αποστολη ...Τρύπα του όζοντος- Φαινόμενο του θερμοκηπίου - Μόλυνση θαλασσών - Ζώα υπό εξαφάνιση. Για να μην αναφέρω ότι κάποιοι άνθρωποι δεν έχουν τα απολύτως απαραίτητα. Δεν έχουν καθαρό νερό ρε παιδιά.... έλεος.... Αίσχος....\nΕπεξ/σία 19 Φεβρουαρίου από alexhs951\n20 λεπτά πριν, alexhs951 είπε\nΑυτό που εννοώ δεν έχουμε λύσει τα προβλήματα στον πλανήτη Γη και καθόμαστε και ασχολούμαι με άλλους πλανήτες με ξεπερνάει. Δεν ξέρω Διορθώστε με, αν κάνω λάθος. Αλλά πόσα εκατομμύρια να χρησιμοποιήθηκαν για αυτή την αποστολη ...Τρύπα του όζοντος- Φαινόμενο του θερμοκηπίου - Μόλυνση θαλασσών - Ζώα υπό εξαφάνιση. Για να μην αναφέρω ότι κάποιοι άνθρωποι δεν έχουν τα απολύτως απαραίτητα. Δεν έχουν καθαρό νερό ρε παιδιά.... έλεος.... Αίσχος....\nΤόσα δις ξοδέυτηκαν, παρόλα αυτα ασπρόμαυρη φωτό βλέπουμε...\nΤέλος πάντων, πολύ σπουδαίο βήμα για εμάς αν και δεν το κόβω να στέλνεται αποστολή στον Άρη σύντομα (πρίν το 2040). Δεν υπάρχει δηλαδή και κανένας λόγος παρα μόνο για το θεαθήναι καθώς τα μηχανήματα στυλ Perseverance ή ακόμα πιο εξελιγμένα στο μέλλον μπορούν να κάνουν πολλά περισσότερα από ότι 5-6 άνθρωποι.\nΕπόμενο βήμα, να εξερευνήσουμε πλήρως τον πλανήτη μας (βλ. ωκεανοί) και να γίνουμε επιτέλους type 1 civilization.\nΕπεξ/σία 19 Φεβρουαρίου από charalampos21\n7 λεπτά πριν, charalampos21 είπε\nοι πρωτες φωτο που τραβηχτηκαν ειναι απο τις hazard avoidance cameras, με τα προστατευτικα φιλτρα των φακων ακομα πανω μολις προσεδαφιστηκε για να επιβεβαιωσουν οτι πηγε καλα. μολις κανουν τις απαραιτητες δοκιμες θα δουμε και κανονικες εγχρωμες φωτο απο τις καμερες του, υπομονη\n8 λεπτά πριν, charalampos21 είπε\nΠρώτα Θα μαζέψουμε εικόνες, ήχους και πετρώματα από όλο το υπόλοιπο ηλιακό σύστημα και έπειτα βλέπουμε και για τον πλανήτη μας!! 😁\n42 λεπτά πριν, alexhs951 είπε\nτα οφελη απο αυτες τις αποστολες απο τεχνολογικης αποψης αλλα και για τη γνωση απο αποκομιζουμε για το τι υπαρχει εκει εξω (που ισως ειναι και το μελλον μας) ειναι πολυ μεγαλυτερα απο τα ποσα που ξοδευονται πλεον, τα οποια δεν εχουν καμια σχεση με τον οχετο χρηματων που ξοδευονταν στα 60s με το space race και σιγουρα πολυ λιγοτερα απο αυτα που ξοδευονται σε ετησια βαση για ολα αυτα που αναφερεις, οπου ειναι μπλεγμενοι και μεσα στη διαφθορα και τα συμφεροντα κυβερνησεις, μκο και δε συμμαζευεται. εκει να δεις χρημα που παει στον κουβα η σε τσεπες αντι εκει που πρεπει. και τελος παντων ας αφησουμε τους αστροφυσικους και τους μηχανικους να κανουν αυτο που πρεπει να κανουν. η να τους βαλουμε να βρουν εμβολιο για τον covid?\n55 λεπτά πριν, alexhs951 είπε\n1. Η τρύπα του όζοντος έχει αρχίσει να κλείνει.\n2. Είναι "ρύπανση" και όχι "μόλυνση".\n3. Δεν περιμένουμε να λύσουμε όλα τα παγκόσμια προβλήματα για να προχωρήσει η ανθρωπότητα. Δεν περιμέναμε να σταματήσουμε τους πολέμους για να εφεύρουμε τον τροχό. Για να μην αναφέρω τις καινοτομίες της κατάκτησης του διαστήματος και τι εφευρέσεις έφεραν στην ανθρωπότητα. Πράγματα που τα χρησιμοποιείς καθημερινά ΚΑΙ ΣΟΥ ΛΥΝΟΥΝ ΠΡΟΒΛΗΜΑΤΑ. Θες παράδειγμα για όσα είπες; Μπορώ κάλλιστα να σου πω ότι η έρευνα πάνω στην υπερθέρμανση του πλανήτη θα ωφεληθεί σε τεράστιο βαθμό από την έρευνα στον Άρη, υπό ποιες διεργασίες έχασε την ατμόσφαιρά του και σε πόσο χρόνο.\nΣταματήστε να σκέφτεστε τόσο στενά μερικοί...\n1 ώρα πριν, tosser είπε\nΟι Ρώσοι είπαν ότι θέλουν να ασχοληθούν με την Αφροδίτη, αν και έχουν ρίξει τον σχετικό προϋπολογισμό τελευταία.\n35 λεπτά πριν, charalampos21 είπε\nΤόσα δις ξοδέυτηκαν, παρόλα αυτα ασπρόμαυρη φωτό βλέπουμε\nΑπορώ πώς γνωρίζεις τι σημαίνει "πολιτισμός τύπου 1" και όχι πώς τραβάμε φωτογραφίες και στέλνουμε τα δεδομένα στις τεράστιες αποστάσεις του ηλιακού μας συστήματος και πέρα από αυτό... Γιατί αλλιώς θα το καταλάβαινες. Να μην αναφέρω το γεγονός ότι οι συγκεκριμένες φωτογραφίες δεν είναι από τις κύριες κάμερες, αλλά από τις κάμερες κινδύνου του Perseverance...\nΕπεξ/σία 19 Φεβρουαρίου από MikeKata


ΑΡΧΙΚΗ • ΕΙΔΗΣΕΙΣ • ΠΑΡΑΣΚΗΝΙΟ • Πήγαν αδιάβαστοι\n&nbsp04 Δεκεμβρίου 2019, 7:25 πμ\nΔεν γίνεται να πηγαίνεις σε συνεδρία της Βουλής στην οποία θα συζητείτο το πόρισμα της Επιτρόπου Διοίκησης για τις ευθύνες σε σχέση με τον θάνατο του 15χρονου Στυλιανού και να μην έχεις διαβάσει το πόρισμα. Και να ρωτάς πράγματα που είναι καταγεγραμμένα στο πόρισμα και εν πολλοίς απαντούνται.\nΌπως για παράδειγμα, αν υπάρχουν εγκύκλιοι για τον τρόπο ενεργείας σε παρόμοιες περιπτώσεις. Αφού η Επίτροπος βασίζει τα συμπεράσματά της και την απόφαση για ευθύνες στο γεγονός ότι κάποιοι δεν τήρησαν τις εγκυκλίους.\nΘέμα δημιουργήθηκε και για το αν ένας διευθυντής μπορεί να διώχνει μια κοινωνική λειτουργό από ένα σχολείο και να την εμποδίζει να πάρει συνέντευξη από έναν μαθητή, επειδή δεν είναι παρόντες οι γονείς του. Ο εκπρόσωπος του υπουργείου Παιδείας επέμενε ότι είναι στο δικαίωμα του διευθυντή, η δε βουλευτής Αννίτα Δημητρίου το αντίθετο. Θα είναι καλό, κάποιοι όταν παρουσιάζονται ενώπιον Επιτροπών της Βουλής να είναι γνώστες των θεμάτων. Διαφορετικά εκτίθενται και εκθέτουν και τον οργανισμό που εκπροσωπούν.\nΑΘΛΗΤΙΚΑ: «Καραβίδας» για τις δηλώσεις Παπασταύρου: «Θα βαρεθεί και...\nLIFESTYLE: Πέθανε ο ηθοποιός Γιώργος Κοτανίδης


Ζάκυνθος: Αγνοείται Βρετανός τουρίστας! - Επαρχία - Athens magazine\nΕπιχείρηση εντοπισμό του!\nΕπιχείρηση εντοπισμού Βρετανού τουρίστα στο όρος Σκοπός όπου είχε πάει χθες για πεζοπορία.\nΟ 73χρονος Βρετανός, παραθέριζε στο Αργάσι έχει ξεκινήσει από χθες το βράδυ, στο όρος Σκοπός στη Ζάκυνθο.\nΜέχρι και χθες το βράδυ δεν είχε επιστρέψει. Η σύζυγος του δήλωσε στην αστυνομία την εξαφάνισή του και έκτοτε έχει ξεκινήσει μια επιχείρηση για την αναζήτησή του, που ακόμη δεν έχει αποφέρει αποτελέσματα.\nΣύμφωνα με πληροφορίες, ο άνδρας δεν είχε πάρει μαζί του το κινητό του τηλέφωνο.\nΤραγική κατάληξη είχε Βρετανός τουρίστας στην Ζάκυνθο!\nΤραγική κατάληξη είχε Βρετανός τουρίστας που ξυλοκοπήθηκε άγρια στην Ζάκυνθο! Δυστυχώς πέθανεαφού υπέκυψε στα τραύματα του..\nΜετά από μία εβδομάδα νοσηλείας στο Αττικό νοσοκομείο δεν τα κατάφερε και υπέκυψε τελικά στα τραύματά του ο 35χρονος τουρίστας από την Βρετανία που ξυλοκοπήθηκε άγρια στον Λαγανά της Ζακύνθου.\nΟι γονείς του αποφάσισαν να δωρίσουν τα όργανά του, για να σωθούν ανθρώπινες ζωές. Ο θανάσιμος τραυματισμός του 35χρονου έγινε σε γνωστό μπαρ του Λαγανά, όπου βρέθηκαν άλλοι δύο Βρετανοί θαμώνες.\nΓια άγνωστη μέχρι στιγμής αιτία, οι δύο Βρετανοί κινήθηκαν προς το θύμα απειλητικά, τον έσπρωξαν και βγήκαν εκτός μαγαζιού. Στον δρόμο, ο ένας από τους δύο χτύπησε με γροθιές το θύμα. Ο 35χρονος μετά την πτώση του χτύπησε στην πίσω πλευρά του κεφαλιού στο πεζοδρόμιο, με αποτέλεσμα να υποστεί κρανιοεγκεφαλικές κακώσεις.\nΤο περιστατικό καταγράφηκε σε βίντεο από περαστικό. Η αξιοποίηση του υλικού, που δημοσιοποίηθηκε, συνέβαλε στη σύλληψη των δύο Βρετανών. Οι δύο νεαροί έφυγαν από το σημείο, ωστόσο ο περαστικός που είχε καταγράψει με βίντεο το παρέδωσε στην Αστυνομία Ζακύνθου, όπου μετά από λίγη ώρα εντόπισε και συνέλαβε τους δύο άντρες.


Συνταγές : Πάπια γερουσιαστών\n1 πάπια 1700 γρ.\nΣυνταγές Ethnic, Μαγειρική με φρούτα\nπάπια, ματζουράνα, συκώτι, χοιρινό, αλεύρι\n100 γρ. καπνιστό χοιρινό μπούτι\nΠλένουμε το συκώτι της πάπιας, το ζαμπόν και τα κρεμμύδια και καθαρίζουμε τα μήλα.\nΚόβουμε 2 μήλα σε μικρά κομμάτια και τα θερμαίνουμε για 3-4 λεπτά σε μια σκεπαστή κατσαρόλα. Μην ανοίγετε άσκοπα το καπάκι γιατί φεύγουν οι υδρατμοί που γίνονται από το χυμό των φρούτων και είναι απαραίτητοι για το ψήσιμο των μήλων χωρίς νερό.\nΣβήνουμε τη φωτιά και προσθέτουμε στην κατσαρόλα τα υπόλοιπα ξεφλουδισμένα μήλα, το αλάτι και το αλεύρι και ανακατεύουμε.\nΤρίβουμε με ματζουράνα το εσωτερικό της πάπιας, βάζουμε τη γέμιση και ράβουμε ή στερεώνουμε κάπως το ανοιχτό μέρος της πάπιας για να μη χυθεί έξω η γέμιση.\nΡοδίζουμε σε ένα σκεύος την πάπια από όλες τις πλευρές για 7 λεπτά περίπου, αφαιρούμε το λίπος που βγαίνει, τοποθετούμε το καπάκι και σιγοψήνουμε σε χαμηλή φωτιά επί 30 λεπτά.\nΓυρίζουμε από την άλλη πλευρά την πάπια, ξαναβάζουμε το καπάκι και σιγοψήνουμε ακόμη μια φορά επί 30 λεπτά.\nΑπό το φόντο του ψητού παρασκευάζουμε τη σάλτσα.\nΥλικά για τη σάλτσα ψητού:\n1-2 κουταλάκια του γλυκού αλεύρι\n1/8 λίτρο ξυνή αφρόκρεμα\nΔιαλύουμε το ζωμό του ψητού με νερό. Αναδεύουμε αλεύρι, το βράζουμε μια στιγμή με το ζωμό και προσθέτουμε αλατοπίπερο.\nΕπειδή ο λίγος ζωμός που βγάζει το ψητό, είναι πολύ αρωματικός, μπορούμε να τον αραιώσουμε με λίγο νερό ακόμα.\nΟταν έχουμε μαγειρέψει το ψητό με κρεμμύδια, ντομάτες κλπ. μπορούμε να μη χρησιμοποιήσουμε το αλεύρι για να πήξουμε τη σάλτσα, αρκεί μόνο να περάσουμε από λεπτό τρυπητό το ζωμό. Το αλεύρι για πήξιμο οπωσδήποτε δε μας χρειάζεται, όταν αντί για νερό χρησιμοποιήσουμε ξυνή αφρόκρεμα.


Πόσο έχει η βενζίνη στα σύνορα της Ελλάδας; – Μαλεβιζιώτης\nΑκάθεκτο συνεχίζει το ράλι των τιμών των καυσίμων\nΑκάθεκτο συνεχίζει το ράλι των τιμών των καυσίμων, με τη μέση τιμή της αμόλυβδης βενζίνης να φτάνει τα 2,258 ευρώ, βάσει του τελευταίου δελτίου επισκόπησης τιμών. Οι αυξήσεις αναμένεται να συνεχιστούν και το προσεχές διάστημα, φλερτάροντας με νέα ιστορικά υψηλά που θα επιβαρύνουν περαιτέρω τους οικογενειακούς προϋπολογισμούς.\nΜε βάση την ανωτέρω τιμή, ένα φουλάρισμα ενός ρεζερβουάρ χωρητικότητας 50 λίτρων κοστίζει 81,5 ευρώ, όταν στην Ελλάδα θα πλήρωναν 113 ευρώ (μέση τιμή αμόλυβδης 2,258 ευρώ), δηλαδή 31,5 ευρώ περισσότερα.\nΠολλοί καταναλωτές από την Ελλάδα βρίσκουν διέξοδο και στη Βόρεια Μακεδονία μέσω του τελωνείου Νίκης, μιας και στη Γεύγελη, το φουλάρισμα κοστίζει 76,5 ευρώ, δεδομένου ότι η τιμή ανά λίτρο είναι 94,5 δηνάρια (1,53 ευρώ). Ο καταναλωτής, λοιπόν, θα γλιτώσει 36,5 ευρώ, ενώ για τέσσερα συνολικά γεμίσματα, η μηνιαία εξοικονόμηση χρημάτων θα ανέλθει σε 146 ευρώ και η ετήσια σε 1.752 ευρώ.\nΕτικέτες: βενζίνησύνορα της Ελλάδας;


Μεγάλη online πρεμιέρα για το «Οσο Κρατά ο Πόλεμος» του Αλεχάντρο Αμενάμπαρ | FLIX\nΗ τελευταία ταινία του Ισπανού δημιουργού σε μια μεγάλη online πρεμιέρα, από τις 22 Απριλίου μέσω viva.gr, σε διανομή της StraDa Films.\n07 Απρ Μανώλης Κρανάκης\nΙσπανία. Καλοκαίρι 1936. Ο φημισμένος συγγραφέας Μιγκέλ ντε Ουναμούνο αποφασίζει να στηρίξει δημόσια την στρατιωτική επέμβαση που υπόσχεται να φέρει τάξη στη χαοτική κατάσταση που επικρατεί στη χώρα. Αυτόματα παύεται από την θέση του ως Πρύτανης του Πανεπιστημίου της Σαλαμάνκα με παρέμβαση της αριστερής κυβέρνησης της χώρας. Στο μεταξύ, ο Στρατηγός Φράνκο συγκεντρώνει τις δυνάμεις του ξεκινώντας τις στρατιωτικές του επιχειρήσεις από τον Νότο, ευελπιστώντας να κατακτήσει την εξουσία. Οι συγκρούσεις γίνονται αιματηρές και καθώς ο Ουναμούνο βλέπει συναδέλφους του να φυλακίζονται, αρχίζει να αμφισβητεί την ορθότητα της απόφασής του να ταχθεί υπέρ της στρατιωτικής επέμβασης. Οταν ο Φράνκο μεταφέρει το αρχηγείο του στη Σαλαμάνκα ως Γενικός Διοικητής, ο Ουναμούνο αποφασίζει να τον επισκεφτεί στο παλάτι του και να ζητήσει επιείκεια.\nΑυτή είναι η υπόθεση της νέας ταινίας του Αλεχάντρο Αμενάμπαρ («Η Θάλασσα Μέσα Μου», «Οι Αλλοι», «Agora») που έκανε την παγκόσμια πρεμιέρα της στο Φεστιβάλ του Σαν Σεμπαστιάν, ταξίδεψε σε πλήθος φεστιβάλ ανά τον κόσμο, ανάμεσα σε αυτά και αυτό της Θεσσαλονικής, ήταν υποψήφια για 17 βραβεία Goya αποσπώντας συνολικά 5 και τώρα είναι έτοιμη για την online πρεμιέρα της μέσω viva.gr στην Ελλάδα στις 22 Απριλίου από τη StraDa Films.\nΑναζητήστε περισσότερες πληροφορίες για την ταινία «Οσο Κρατά ο Πόλεμος» στο επίσημο site της StraDa Films και στο IPlatforma\nΟ Αλεχάντρο Αμενάμπαρ μπαίνει βαθιά μέσα στην ιστορία του Ισπανικού Εμφυλίου για να μιλήσει για το διαχρονικό τέρας του φασισμού και τα πρόσωπα που παίρνει για να ξεγελάσει ακόμη και τους πιο υποψιασμένους.\n«Δεν γνώριζα την ιστορία του Ουναμούνο. Αυτό με εξέπληξε, γιατί κι εγώ όπως και όλη η γενιά μου, διδαχθήκαμε Ουναμούνο στο πανεπιστήμιο. Ετσι άρχισα να ερευνώ βαθύτερα τα γεγονότα και άρχισα να συμπληρώνω τη συνολική στάση του Ουναμούνοο, από το πραξικόπημα μέχρι τη μέρα της τελικής μυθικής ομιλίας του στο Πανεπιστήμιο της Σαλαμάνκα. Σκέφτηκα ότι είναι μια τρομερή ιστορία: κάποιος που υπήρξε ο πατέρας της Δημοκρατίας επαναστατεί εναντίον της, στηρίζει το πραξικόπημα, στη συνέχεια προσπαθεί να εμποδίσει τον Φράνκο να οδηγηθεί στην παράνοια του πολέμου και στο τέλος καίγεται από την ίδια του την ορμή.»\n«Το να αλλάζεις ιδέες είναι αυτό που μας κάνει ανθρώπους και μας επιτρέπει να διδασκόμαστε. Κάθε φορά που διστάζουμε και αμφιβάλλουμε απέναντι στα λόγια κάποιου, αυτό ισοδυναμεί με ένα κατόρθωμα της κοινωνίας. Ο κάθε άνθρωπος πρέπει να έχει δικαίωμα να μιλήσει και να φυσικά να μείνει πιστός στις ιδέες του, αλλά θα πρέπει να έχει και την υποχρέωση να θέλει να μάθει και από τις ιδέες των άλλων. Δεν μπορείς να επικοινωνήσεις με ανθρώπους που δεν είναι διατεθειμένοι να αλλάξουν.»\nΟ Αλεχάντρο Αμενάμπαρ με τον πρωταγωνιστή του Κάρα Ελεχάλντε\nΤο «Οσο Κρατά ο Πόλεμος» θα κάνει την online πρεμιέρα του στις 22 Απριλίου μέσω viva.gr, συνεχίζοντας την προσπάθεια της StraDa Films να ανοίξει τα κλειστά σινεμά στο σπίτι σας δίνοντας τη δυνατότητα να παρακολουθήσετε μια πολυβραβευμένη ταινία A' προβολής, χωρίς συνδρομή, αγοράζοντας το δικό σας ψηφιακό εισιτήριο (virtual e-ticket).\nΗ προπώληση για την ταινία έχει ξεκινήσει εδώ.\nΠροηγούμενο «Save Ralph»: Τάικα Γουαϊτίτι, Ρίκι Τζερβέιζ, Ζακ Εφρον σε μία μικρού μήκους που πρέπει να δεις! Επόμενο Αυτή είναι η κινηματογραφική απάτη που μόλις αποκαλύφθηκε και που θα γίνει σίγουρα ταινία


Σκηνοθεσία: Paolo Sorentino\nΠαραγωγή: Italy / France / 2013\nΗ τέλεια ομορφιά του Πάολο Σορεντίνο είναι μια όμορφη πόλη. Η πόλη των ανθρώπων. Ανθρώπων αδύναμων. Ανθρώπων γοητευτικών. Ανθρώπων σαρκαστικών. Τυχοδιώκτων. Ανθρώπων σπλαχνικών. Κυνικών. Ανθρώπων πληγωμένων. Ερωτικών. Ανθρώπων εύθραυστων. Ανθρώπων, κυρίως, ματαιόδοξων. Που μπορούν να αφιερώσουν ολόκληρη τη ζωή τους για να χτίσουν μια κοσμική εικόνα που θα τους εξασφαλίσει μια θέση ανυψωμένη στην κοινή αντίληψη. Μια θέση διαχωρισμένη από τη γενικευμένη μετριότητα. Όμως όταν τα φώτα σβήνουν, και η γιορτή των μεταμφιεσμένων φτάνει στο πέρας της, τα ρούχα και τα φτιασίδια επανατοποθετούνται προσεκτικά στη ντουλάπα. Τα ψέματα, οι ψευδαισθήσεις αποκαλύπτονται. Οι συγκριτικές κλίμακες καταργούνται. Στην ιδιωτική του κάμαρη ο καθένας έρχεται αντιμέτωπος με την ατομική απόγνωση, με την απελπισία. Εφιάλτες που ηχούν εκκωφαντικά. Τρομακτικά εκκωφαντικά. Οι πληγές μένουν ξεσκέπαστες. Ορθάνοικτες. Τις παρατηρείς. Κρυφά μπορεί και να τις αγαπήσεις. Μια μυστική απόλαυση. Είναι οι ρίζες σου.\nΚαι η σκηνοθετική βιρτουοζιτέ του Σορεντίνο, που τόσο έχει κατακριθεί για επιδεικτική διάθεση στο παρελθόν, εδώ είναι ο πιο κατάλληλος δρόμος για να διεισδύσει στην περιπάθεια της ανθρώπινης ψυχής. Σ’ αυτό τον ομιχλώδη θάλαμο. Όπου η εγωτική φλυαρία και η ατομική πανωλεθρία δεν απέχουν όσο υπαινίσσονται οι λέξεις, αλλά ενυπάρχουν άρρηκτα και ταυτοχρονικά στην ψίχα του ανθρώπινου υλικού.\nPosted by kioy at 5:12 π.μ. Δεν υπάρχουν σχόλια:\nLabels: 2013, ΚΡΙΤΙΚΕΣ ΤΑΙΝΙΩΝ, Paolo Sorrentino\nDwaj ludzie z szafa\nΠαραγωγής: Poland / 1958\nΒγήκαμε από το νερό. Διασχίσαμε το σκοτεινό βυθό. Την άμμο που ρουφάει την υγρασία από τα δάκρυα. Στη θέση όπου βρίσκονταν τα βράγχια, οι πνεύμονες μας δεν είχαν ακόμα σχηματιστεί. Επινοήσαμε βήματα. Ακολουθήσαμε το μαλλιαρό σχοινί που σταδιακά γινόταν σπάγκος, λεπτός και με βελούδινη αφή. Η άκρη, αυτού που ήταν σχοινί και μετά σπάγκος και τώρα νήμα, οδηγούσε στην καρδιά της πόλης. Από το κεφάλι της εξείχαν σκουριασμένες σιδερόβεργες. Βρισκόταν ακόμα υπό κατασκευή. Η πόλη, η γη και το σώμα που κάποτε ήταν -που είναι- της θάλασσας.\nΜε πνευμόνια που δεν ήταν ακόμα έτοιμα να δεχτούν τον συσκευασμένο αέρα περπατήσαμε στους αφιλόξενους δρόμους που αργότερα θα ονομάζαμε ως την πολεοδομία του να είσαι ξένος. Μακρύ αδιέξοδο η οδοποιία των αναγκών. Τα παράθυρα κοιτούσαν σ’ άλλα παράθυρα. Και άλλα παράθυρα κοιτούσαν άλλα παράθυρα. Που ήταν κλειστά. Ο ήχος της θάλασσας μια μακρινή ανάμνηση. Οι ανάγκες δε γεννιούνται. Κατασκευάζονται. Και πάνω τους καρφώνονται νέες ανάγκες και σταυροί. Από φανταχτερό ξύλο. Οικοδομούνται στην επιθυμία για εκπλήρωση. Στην επιθυμία, όχι στην εκπλήρωση. Καθώς προχωράς μεγαλώνει το σακούλι των αναγκών. Φαρδύ μπαλόνι τα θεμέλια.\nΚι αφού ο ουρανός έπεσε στη γη, παρατεταγμένος σε μικρά αιχμηρά τμήματα, που έδειχναν πρόσωπα σπασμένα και σύννεφα, εμείς πήραμε τον δρόμο της επιστροφής. Τον δρόμο τον απαρασκεύαστο. Τον δρόμο προς τη θάλασσα. Εκεί, ένα παιδί έφτιαχνε ψηλά κάστρα από άμμο, προς επιδιόρθωση των επινοημένων δακρύων. Ζωή είναι η θάλασσα.\nPosted by kioy at 10:51 μ.μ. Δεν υπάρχουν σχόλια:\nLabels: 1958, ΚΡΙΤΙΚΕΣ ΤΑΙΝΙΩΝ, Roman Polanski\nΠαραγωγή: France / Poland / 2013\nΗ μεγαλύτερη ολοκλήρωση επέρχεται μέσα από την ηδονή του πόνου και την ανύψωση του εξευτελισμού.\nΌ,τι και αν πιστεύεται από την κοινή γνώμη, ο δημιουργός-σκηνοθέτης (και ο δημιουργός σε οποιοδήποτε άλλο πεδίο) είναι ο πιο ανυπεράσπιστος άνθρωπος. Είναι ο γυμνός άνθρωπος. Καθώς αυτό που διακυβεύεται κατά το στάδιο της δημιουργίας είναι ένα κομμάτι αλήθειας που είναι αναπόσπαστα συνδεδεμένο με το είναι του. Η δημιουργία για αυτόν είναι μια διαδικασία απέκδυσης. Το ζητούμενο είναι να φτάσει στο βάθος της γύμνιας. Στα έγκατα της αλήθειας του. Υπό αυτή την άποψη, είναι ανυπεράσπιστος απέναντι από τους συνεργάτες του. Είναι γυμνός. Είναι ήδη εκτεθειμένος. Δεν υπάρχει η στρατηγική κρύπτη. Κόντρα στην απολυταρχική ασπίδα του δημιουργού, οι φαινομενολογικές σχέσεις εξουσίας είναι ανεστραμμένες. Όσο κυρίαρχος φαντάζει, τόσο εξαρτημένος είναι από τους συνεργάτες και από τις υπηρεσίες που του παρέχουν. Αν κάποιος δεν ανταποκριθεί όλο το δημιουργικό οικοδόμημα μπατάρει. Ναυαγεί, κι αυτός είναι παράλυτος μέσα στην ιδιωτική καμπίνα του. Στην ουσία είναι δέσμιος αυτών. Η εξουσία του δεν αντικατοπτρίζει παρά τον βαθμό εξάρτησής του. Η ύπαρξή του συνιστά την εξάρτηση από τους συνεργάτες-υπηρέτες του. Δηλαδή, κυριαρχούν και εξουσιάζουν οι υπηρέτες. Η δική του φαινομενολογική εξουσία δεν είναι παρά ένα άλλο όνομα για τον εξευτελισμό της εξάρτησης.\nΗ γύμνια του δημιουργού δεν τελειώνει ούτε με το πέρας της δημιουργικής διαδικασίας. Συνεχίζεται επ’ άπειρον. Το έργο, και ο δημιουργός κατ’ επέκταση, βρίσκονται ανυπεράσπιστοι απέναντι από τον λαϊκό φορέα της κριτικής, ή τον πιο εκλεπτυσμένο της επιστήμης της τέχνης, που είναι έτοιμοι να παραβλέψουν την οντολογία του έργου και να το υποβαθμίσουν σε σύμβολο, ή σε παράγοντα που φέρει κάποιο μήνυμα. Κοινωνικό, πολιτικό, ηθικό, ψυχολογικό, φιλοσοφικό ανάλογα με τα προτάγματα και τις πεποιθήσεις της κάθε οπτικής. Η ομήγυρη αρέσκεται στο να αναγάγει το έργο σε κάτι άλλο. Να του αποδίδει ένα σημαίνον. Δε μπορεί να δεχτεί την αυθυπαρξία του. Ότι το έργο είναι αυτό και τίποτα άλλο. Έτσι, ο δημιουργός, δέχεται για άλλη μια φορά, το πλήγμα, ή την ηδονή του εξευτελισμού.\nΚαι ο Polanski στο Venus in Fur σκηνοθετεί, από μια άποψη, όχι μια ταινία, αλλά ένα τμήμα που αφορά τη διαδικασία παραγωγής μιας ταινίας/παράστασης. Αφού αυτό που βλέπουμε επί ενενήντα και κάτι λεπτά είναι ο δημιουργικός διάλογος μεταξύ ενός σκηνοθέτη και ενός ηθοποιού που προετοιμάζουν μια παράσταση. Παρ’ όλα αυτά η ταινία δεν στερείται τίποτα απέναντι σ’ ένα ολοκληρωμένο φιλμικό περιβάλλον. Κόντρα στη σύγχρονη γλώσσα που τείνει να γίνεται όλο και πιο εξωστρεφής, βασισμένη στην σκοπιμότητα του αποτελέσματος, ο Polanski σκηνοθετεί με μια νοσταλγική εσωστρέφεια. Υπενθυμίζοντας πως η διαδικασία της δημιουργίας δεν είναι ένα σκαλοπάτι ή ένα μηχανιστικό προ-στάδιο της τελικής ταινίας. Η δημιουργική διαδικασία οφείλει να είναι μια εσωτερική περιπλάνηση, μια ολοκληρωμένη εμπειρία, που δεν αφορά κάτι που έπεται, αλλά τη ζώσα στιγμή και μόνο αυτή.\nPosted by kioy at 6:22 μ.μ. Δεν υπάρχουν σχόλια:\nLabels: 2013, ΚΡΙΤΙΚΕΣ ΤΑΙΝΙΩΝ, Roman Polanski\nΤο Τραγούδι Των Πορτοκαλιών\nΠαραγωγή: Ελλάδα / 1999\n«Τα λουλούδια του κήπουσιγά-σιγά με ξαναθυμηθήκανε.\nΌταν ήλθα τα βρήκα θλιμμένα.\nΤώρα αναρριχήθηκαν στους τοίχους,\nστο σώμα μου, στο σπίτι.\nΑυτά, για τα φυτά του κήπου μου.\nΚι εγώ φυτό, σαν τον κισσό θέλω υγρασία\nπου κάνει κακό στην υγεία μου.\nΜα και η Τέχνη κακό κάνει.\nΤόσο κακό όσο η βροχή στα στάχυα\nπου τόσο είχα αγαπήσει στα παιδικά μου χρόνια.»\nΑν τα πορτοκάλια είναι καλά για μένα. Είναι καλά για αυτήν, για αυτήν και για εκείνη. Ξεμυαλίζει αυτή η αίσθηση που υπήρξε πριν απ’ την καταστροφή. Κι ενεργοποιεί τις ενδορφίνες μέσα μου. Αποτραβιέμαι από την ακινησία του εφήμερου. Τους ήχους του πραγματικού που μένουν έξω απ’ το δέρμα μου. Αφήνομαι στο αρωματικό τραγούδι των πορτοκαλιών. Στη δίνη του ζώου που εισβάλλει μέσα μου. Μπαίνει το φως μες τη σπηλιά. Κι αυτό που μέχρι χθες ήταν σκόνη και ανέγγιχτο γίνεται πάχνη ποτισμένη από την ένταση των πορτοκαλιών.\nΗ γη και ο ουρανός ανασυντάσσονται. Γεωμετρίες και αναλογίες ούτε κάθετες ούτε παράλληλες. Κινούμαι ακατάστατα σε άξονες που δεν έχουν κανέναν νοητικό ειρμό. Ελίσσομαι. Αναδύομαι μέσα από αυτό που τρέφεται από θάλασσα και ήλιο. Αν τα πορτοκάλια είναι καλά για μένα. Είναι καλά για αυτήν, για αυτήν και για εκείνη. Τα σώματα, αυτό που αποκαλούμε σώματα, ξεφλουδίζονται από τις κακουχίες. Απογυμνώνονται από το περιττό. Δοτικά στο άγγιγμα. Δοτικά σε χέρια χωρίς δάχτυλα που τραγουδάνε. Το ζώο μέσα μου κι εγώ γινόμαστε ένα πράγμα ενιαίο χωρίς πράγμα. Η πόλη, κι ό,τι μπορεί να οργανωθεί σε λογική, αποχωρούν. Στεκόμαστε κάτω από έναν ήλιο που δεν ζητάει εξηγήσεις. Ήταν λάθος που αποδώσαμε στις Σειρήνες το τραγούδι τους. Υπάρχουν μέρη που το τραγούδι δεν το ακούς, που δε σφυρηλατείς τη γνώση, κι ούτε απαιτείται κάποιος βαθμός συγκέντρωσης. Υπάρχουν μέρη που είναι η μουσική που αισθάνεσαι. Δίχως άμυνες. Παραδομένα.\nPosted by kioy at 2:43 μ.μ. Δεν υπάρχουν σχόλια:\nLabels: 1999, Γιάννης Λεοντάρης, ΚΡΙΤΙΚΕΣ ΤΑΙΝΙΩΝ\nΠαραγωγή: France / Italy / 2013\nΠαρελθόν ή η προοπτική της αμφιβολίας\nΟ Ashgar Farhadi εγκλωβίζει τους χαρακτήρες του και τους θεατές σ’ ένα υψηλής συναισθηματικής πολυπλοκότητας περιβάλλον, και μοιάζει να εμπαίζει αμφότερους σχεδόν φετιχιστικά. Μέσα από συνεχείς ανατροπές και μια αφήγηση πυκνή σε πληροφορία, επιφέρει συνεχείς διακυμάνσεις κατά τη διάρκεια της θέασης, κρατώντας την αγωνία και την ένταση ψηλά, ενώ παράλληλα προκαλεί στους ήρωες του συγκινησιακό κομφούζιο. Μάλιστα, όσον αφορά τον εμπαιγμό και τον σαρκασμό προς θεατές και ήρωες, προσωπικά μου θυμίζει τον μαιτρ της αγωνίας, τον Alfred Hitchcock. Ο Hitchcock συνήθιζε να υποβάλλει τους ήρωες του σε μια σειρά από γεγονότα και δοκιμασίες για τα οποία οι ίδιοι είχαν πλήρη άγνοια. Εν αντιθέσει, ο θεατής είχε πλήρη γνώση. Η ανισότητα αυτή είχε ως αποτέλεσμα οι χαρακτήρες να μην ανταποκρίνονται στον βαθμό ετοιμότητας των θεατών. Να παρουσιάζονται ανυποψίαστοι ως προς το φιλμικό πεπρωμένο, και κατ’ επέκταση ανυπεράσπιστοι απέναντι στη μοίρα. Κάτι που καθιστούσε τη θέαση για τον παντογνώστη θεατή ιδιαίτερα αγωνιώδη.\nΘα μπορούσαμε να πούμε πως παρόμοια είναι και τα αφηγηματικά τεχνάσματα στο κινηματογραφικό σύμπαν του Farhadi. Εδώ βέβαια η αφήγηση δεν προωθείται τόσο από μια αλληλουχία γεγονότων, αλλά κυρίως από τον συναισθηματικό αντίκτυπο και τις διακυμάνσεις των αντιδράσεων που προκαλούν τα γεγονότα στους ήρωες. Γεγονότα που λόγω της παραπάνω φόρτισης αποκτούν μια βαρύτητα σχεδόν τραγωδιακή. Ο Farhadi, σε αντίθεση με τον Χίτσκοκ που αναφέρθηκε, παρέχει πυκνές πληροφορίες τόσο στον θεατή όσο και στους χαρακτήρες. Ωστόσο, οι ήρωες, καθώς εμπλέκονται εντόνως συναισθηματικά με την παρεχόμενη πληροφορία, δε μπορούν να διαχειριστούν τη γνώση όπως ο αποστασιοποιημένος θεατής, μ’ επακόλουθο να φέρονται είτε φανατισμένα, είτε αυτιστικά. Έτσι, μοιάζουν πάλι να μειονεκτούν έναντι των θεατών. Και ως εκ τούτου προκύπτει, παρομοίως, μια συσσωρευμένη ένταση/αγωνία κατά τη διάρκεια της θέασης.\nΣτο Le passé, η Marie καλεί στο Παρίσι τον Ahmad, οι οποίοι βρίσκονται εν διαστάσει εδώ και 4 χρόνια, για να επικυρώσουν το διαζύγιο τους. Παράλληλα, η Marie πρόκειται να παντρευτεί τον Samir, ο οποίος κουβαλά στην πλάτη του την πρόσφατη απόπειρα αυτοκτονίας της γυναίκας του, η οποία βρίσκεται σε κώμα. Ο επικείμενος γάμος θα φέρει σε κοινή στέγη και τα τρία παιδιά που έχουν η Marie και ο Samir από προηγούμενους γάμους. Την ίδια ώρα, η Lucie, η μεγαλύτερη κόρη, έχει συσχετίσει την αυτοκτονία της γυναίκας του Samir με τη μητέρα της.\nΣ’ αυτό το περίπλοκο μωσαϊκό γεγονότων και προσώπων, αυτός που αποδεικνύεται κύριος αφηγηματικός μοχλός, μάλλον κόντρα στο προσδοκώμενο, είναι ο Ahmad. Και είναι ο Ahmad, καθώς ελέω της πολύχρονης απουσίας του, είναι αυτός που δεν είναι συναισθηματικά μπλεγμένος με τα γεγονότα. Η μη εμπλοκή μοιάζει να είναι ένα ασύγκριτο πλεονέκτημα. Καθώς η οπτική του δεν υποκύπτει στους περιορισμούς της συσχέτισης. Κι έτσι, αυτή του η καθαρότητα στέκεται καταλυτική ούτως ώστε να εκμαιεύσει απ’ τους υπόλοιπους και να ανασύρει στην επιφάνεια θαμμένα συναισθήματα, εγωισμούς κι αβεβαιότητες. Στοιχεία που πυροδοτούν έναν δραματικό ιστό ανήσυχο και συγκινησιακά φορτισμένο.\nΑναμφίβολα, η ένταση των χαρακτήρων εκτρέφεται από την αμφιβολία! Οι ανεξιχνίαστες αιτίες των γεγονότων τους καθιστά ευάλωτους. Ευάλωτους απέναντι σ’ αυτό που θα αποκαλούσαμε μοίρα. Υποσυνείδητα αντικαθιστούν αυτή την αβεβαιότητα με τη δική τους «στενή» (υψηλός δείκτης εμπλοκής) οπτική καθώς προβάλλουν στα γεγονότα τις εκδοχές των προσδοκιών και των φόβων τους. Εν κατακλείδι, στο le passé, το παρελθόν δε γίνεται ποτέ παρελθόν. Δε μένει στο παρελθόν. Δεν γίνεται ανάμνηση. Ένα πέπλο αμφιβολίας αγκαλιάζει τα γεγονότα. Η προοπτική της αμφιβολίας παρίσταται και επιμένει. Όπως θα λεχθεί σε κάποιο σημείο και δια στόματος της επιστήμης, υπάρχει πάντα ένας βαθμός αμφιβολίας στο οτιδήποτε. Μια αμφιβολία που παραλύει την όραση. Την καθιστά μυωπική. Όπως υπογραμμίζει ο Farhadi, μόνο ο θεατής, ο παρατηρητής, ο αποστασιοποιημένος έχει το προνόμιο της ολικής θέασης. Άλλωστε, στο σπάνιας κινηματογραφικότητας τελευταίο πλάνο, ο Samir κλείνει την πόρτα για να μη δει κανένας άλλος αυτό που ούτε ο ίδιος δε θα σταθεί ικανός να δει. Και δε θα σταθεί ικανός γιατί το βλέμμα του –κυριευμένο από την προκατάληψη της συσχέτισης- δε μπορεί να ανταποκριθεί ολικά στο θέαμα που του παρέχεται. Στο θέαμα που καταγράφεται ολικά και που φανερώνεται απλόχερα στους υπολοίπους μέσα από ένα αδιαμφισβήτητο, αποστασιοποιημένο γενικό πλάνο.\nPosted by kioy at 12:17 μ.μ. Δεν υπάρχουν σχόλια:\nLabels: 2013, ΚΡΙΤΙΚΕΣ ΤΑΙΝΙΩΝ, Asghar Farhadi\nΣκηνοθεσία: Sebastian Lelio\nΠαραγωγή: Chile / Spain / 2013\nΗ Γκλόρια είναι ήδη γιαγιά και μητέρα. Πίσω απ’ τα χοντρά της γυαλιά διακρίνεις μια γυναίκα ζώσα, γυναίκα με πάθος. Αρνείται να υποταχθεί άδοξα στη λογική της παραίτησης των συνομηλίκων. Ζει με νεότητα τον εαυτό των πενήντα οχτώ χρόνων. Κοιτάζει τον έρωτα. Κινείται. Γελάει. Μετέχει στη ζωή. Της επιτρέπει το τραύμα.\nΣ’ ένα μπαρ, άτυπο χώρο γνωριμιών, θα γνωρίσει τον 65χρονό Ροδόλφο. Ενδίδει στην ακαριαία έλξη. Ζουν μαζί για λίγο. Ο Ροδόλφο, παρά τις προσπάθειες, θα της δοθεί με μετριοπάθεια. Αντανακλαστικά της ηλικίας. Η Γκλόρια επιμένει ακόμα κι όταν γίνεται αντιληπτό ότι ο παρτενέρ δεν μπορεί να ακολουθήσει. Ο καθαρός της έρωτας είναι γρήγορος για αυτόν. Η Γκλόρια δεν εθελοτυφλεί, επιμένει. Προσπαθεί να εμπνεύσει τον ακραίο έρωτα. Όχι από πίστη σε κείνον, αλλά από πίστη στον εαυτό της. Η Γκλόρια είναι η γυναίκα που δε φοβάται να επαναλάβει τις εμπειρίες της νεότητας. Ακολουθεί την φρέσκια και αμείωτη θερμοκρασία της ζωής. Ακόμα κι αν είναι υποχρεωμένη να πληρώνει μονομερώς το τίμημα. Να δέχεται βαθιά την πληγή. Κάθε φορά πιο βαθιά, πιο αιχμηρά. Καθώς οι γύρω της, μεγαλώνοντας, σκληραίνουν. Αποσύρονται, οχυρώνονται στις βεβαιότητες και την ασφάλεια μιας ζωής που έχει ήδη παρέλθει.\nΟ Σεμπάστιαν Λεόλιο κινηματογραφεί με ειλικρίνεια τους χαρακτήρες του. Η κάμερα μοιάζει απλώς να παρευρίσκεται. Αφήνοντας την ελευθερία να υπάρξουν αβίαστα στο χώρο και το χρόνο. Μέσα σ’ αυτό το ώριμο κινηματογραφικό περιβάλλον η Παουλίνα Γκαρσία αποκαλύπτει εκ βαθέων μια μοναδική Γκλόρια. Μια Γκλόρια που φωνάζει στίχους των τραγουδιών, τους δίνει μια εξωτερική ζωή, προσπαθώντας να φέρει την πραγματικότητα πιο κοντά στη δική της.\nPosted by kioy at 10:30 π.μ. Δεν υπάρχουν σχόλια:\nLabels: 2013, ΚΡΙΤΙΚΕΣ ΤΑΙΝΙΩΝ, Sebastian Lelio\nΣκηνοθεσία: Hiroshi Teshigahara\nΠαραγωγή: Japan / 1965\nΉμουν 16 χρονών τότε. Το μόνο που θυμάμαι είναι ότι δε μπορούσα να βηματίσω με βεβαιότητα σε μια ευθεία γραμμή. Η ασάφεια των ήχων, οι αντανακλάσεις των πραγμάτων σε μια θολότητα, όριζαν ένα συνεχές μες το οποίο μπορούσα να υπάρχω χωρίς ενοχές. Ήμουν 16 χρονών τότε. Θυμάμαι, με εντυπωσίαζε η σταθερή ροή του νερού στο στόμιο της πηγής, η συνέπεια με την οποία η νύχτα οδηγούταν στη μέρα. Εμένα οι μνήμες μου ήταν εικόνες διάσπαρτες, μικρές αιχμηρές εγκοπές που επέστρεφαν από αιχμηρά τοπία θανάτου. Ήμουν 16 χρονών τότε. Συνέβαιναν τόσα και τόσα που ήταν πρόθυμα να με χτυπήσουν πριν γίνουν γνώση, πριν γίνουν παρελθόν.\nΤο αγόρι με κοιτάει στα μάτια. Αλλά δε ξέρει τι βλέπει. Βηματίζω μαζί του. Κι αφού δεν έχω χάρτη, βηματίζω προς όλες τις κατευθύνσεις. Ο δρόμος είναι σιωπηλός μα όχι αμήχανος. Οι φωνές κοιμούνται. Κάτω απ’ το έδαφος, κάτω από αυτό που δεν έχει γίνει ακόμα διαδρομή. Τα όνειρα, μέρα ή νύχτα, δεν αρκούν. Είναι όμως όνειρα, κι οι κραυγές είναι πιο φιλικές, απ’ όσο μακριά κι αν έρχονται. Ήμουν 16 τότε και ξημέρωνε. Δε φτάνουμε ποτέ νέοι στο θάνατο. Κι ο θάνατος μας παραλαμβάνει χωρίς να μπορεί να μας κακομεταχειριστεί. Ήμουν 16 χρονών τότε, και τώρα, μέσα σ’ αυτό το σώμα των 16 ετών, νιώθω σα να μπήκα σε σπασμένο σπίτι.\nPosted by kioy at 10:38 μ.μ. Δεν υπάρχουν σχόλια:\nLabels: 1965, ΚΡΙΤΙΚΕΣ ΤΑΙΝΙΩΝ, Hiroshi Teshigahara\nΠαραγωγής: Austria / Germany / France / 2012\nΣτον Παράδεισο της Πίστης, το δεύτερο μέρος της τριλογίας του «Παραδείσου» του Ulrich Seidl, ενός από τους σημαντικότερους σύγχρονους σκηνοθέτες-πλανοθέτες (ασυναγώνιστος στο είδος ο Roy Anderson), βλέπουμε τακτοποιημένα την πειθαρχημένη καθημερινότητα μιας θρησκόληπτης γυναίκας.\nΗ γυναίκα οργανώνει τις δραστηριότητές της αυστηρά κάτω από τις αρχές και τους κανόνες που προτάσσει η αντίληψή της γύρω από τη θεία πίστη. Οι δραστηριότητες αυτές επαναλαμβάνονται σχεδόν φετιχιστικά. Αποκτούν χρονικότητα. Μια εμμονική χρονικότητα. Που με τη σειρά της γίνεται θρησκεία. Μέσα σε αυτή την καθημερινότητα, που είναι πλέον θρησκόληπτη, η γυναίκα υφαίνει το όριο της. Ο τρόπος με τον οποίο έχει αποφασίσει να λειτουργεί απότελεί τον προστατευτικό κλοιό της. Λογικά, κάποιος θα μπορούσε να εικάσει, πως η γυναίκα μέσα σε αυτόν τον κλοιό αισθάνεται ασφυξία. Καταπίεση. Τουναντίον. Η γυναίκα αντλεί μια αρμονία μέσα από αυτό που κάθε άλλος θα εκλάμβανε ως ασφυξία. Κι αυτό διότι εδώ επεισέρχεται η έννοια της πίστης. Της υποκειμενικής (και συνεπώς αυθαίρετης αφού χρησιμοποιείται για κάτι ολικό) πίστης του ατόμου, ότι οι πράξεις του αποσκοπούν σε κάτι ανώτερο και ιδανικό. Έτσι η γυναίκα, παρασυρμένη από αυτή την υπερφυσική εξιδανίκευση, αφοσιώνεται και αφιερώνεται στο αυτοδημιούργητο κλουβί -της πίστης- με μηχανισμούς εξάρτησης. Η τυπολατρική καθημερινότητα, στην οποία έχει αυθυποβληθεί, αποτελεί για εκείνη μονόδρομο και πρόδρομο για το παραδείσιο κατώφλι της αρετής.\nΗ γυναίκα, ωστόσο, δεν εμμένει σε αυτή την αρμονία που αντλεί απ’ την παθογένεια που περιγράφηκε παραπάνω. Πεπεισμένη πως βαδίζει στον ενάρετο δρόμο θέλει να τον μεταδώσει, θέλει να τον εξαπλώσει. Εκεί έρχεται σε τριβή με τους άλλους. Σε σύγκρουση. Και κατ’ επέκταση σε τριβή με την ίδια. Οι αρχές που πιστεύει ακλόνητα και στις οποίες έχει αποδώσει απόλυτη ισχύ, αποδεικνύονται ελλιπείς. Ελλιπείς αφού δεν μπορούν να αφομοιωθούν καθολικά με παρομοίως απόλυτο τρόπο. Αυτό που για εκείνη αποτελεί αρετή, για τους άλλους αποτελεί μόλυνση. Μια αναντιστοιχία που ανασύρει αμφιβολία και φόβο. Ακόμα κι αν η ίδια, καλυμμένη απ’ τον μανδύα της τυφλής πίστης, αρνείται να αντιμετωπίσει. Παραμένει εγκλωβισμένη σε κανόνες και εντολές που έχει παραδεχτεί αδιάσειστα. Παραμένει αφοσιωμένη/αφιερωμένη στην πίστη του μεταφυσικού και του εξιδανικευμένου. Τελεί μηχανικά τις χειρονομίες της πίστης. Μέσα σε αυτή τη νομοτέλεια των παραδοχών της αναμφισβήτητης πίστης, η ζωή χάνει τη ζωτικότητά της και υποβαθμίζεται σε τελετουργία.\nΕν τέλει, για την χειραφέτησή του το άτομο, οφείλει να σταθεί απέναντι από τις πίστες του και να τις αποκαθηλώσει. Ή μήπως όχι;\nPosted by kioy at 7:45 μ.μ. Δεν υπάρχουν σχόλια:\nLabels: 2012, ΚΡΙΤΙΚΕΣ ΤΑΙΝΙΩΝ, Urlich Seidl


Κερδίστε 4 δωρεάν άδειες για το Norton Internet Security 2018\nΔημοσίευση: 1 Κερδίστε 4 δωρεάν άδειες για το Norton Internet Security 2018 Την / Το Τετ 25 Οκτ 2017, 20:06\nΈνας μεγάλος διαγωνισμός αρχίζει αυτό το μήνα εδώ στα Τεχνολογικά Νέα. Η ανησυχία του κάθε χρήστη είναι να είναι ασφαλής στο ίντερνετ. Και η ανησυχία αυτή είναι δικαιολογημένη, όλα τα δεδομένα του χρήστη φέρονται σε κίνδυνο από ιούς, malware, Trojan και κάθε άλλο κίνδυνο. Η καλύτερη λύση είναι να έχουμε εγκατεστημένο ένα πρόγραμμα που να μας προστατεύει από αυτούς τους κινδύνους. Ένα καλό πρόγραμμα είναι το Norton Internet Security. Για περισσότερα επισκεφθείτε Δωρεάν διαγωνισμός\nthegreeksenergy.com » Αγγελίες » Δωρεάν Αγγελίες » Διάφορα » Κερδίστε 4 δωρεάν άδειες για το Norton Internet Security 2018


ΚΑΤΗΓΟΡΙΑ ΔΙΣΚΟΚΡΙΤΙΚΕΣ ΔΗΜΟΣΙΕΥΤΗΚΕ ΤΗΝ 03/09/2018 01/09/2018\nΜε την τέταρτη δουλειά τους, οι Halestorm μοιάζουν να προσπαθούν να επανακτήσουν έλεγχο στην πορεία τους. Στο «Into The Wild» προσπάθησαν επιθετικά να αλλάξουν τον ήχο τους, όμως η αλήθεια είναι ότι μετά από τις δυο πρώτες καταιγιστικές δουλειές τους, η αλλαγή αυτή έπεσε κάπως βαριά στους οπαδούς. Το «Vicious»…\nΜε την τέταρτη δουλειά τους, οι Halestorm μοιάζουν να προσπαθούν να επανακτήσουν έλεγχο στην πορεία τους. Στο «Into The Wild» προσπάθησαν επιθετικά να αλλάξουν τον ήχο τους, όμως η αλήθεια είναι ότι μετά από τις δυο πρώτες καταιγιστικές δουλειές τους, η αλλαγή αυτή έπεσε κάπως βαριά στους οπαδούς. Το «Vicious» κινείται κάπου στο ενδιάμεσο, από τη μια χαλαρώνοντας τους ρυθμούς που κάλπαζαν στις πρώτες δουλειές του group, αλλά επιστρατεύοντας αραιά και που κάποια riffs τα οποία θυμίζουν εντονότερα τις καταβολές της μπάντας. Το αποτέλεσμα είναι ένα album το οποίο αποσπασματικά θα ικανοποιήσει τους φίλους τους, παρουσιάζοντας όμως και τις δυο πλευρές του νομίσματος. Είναι φανερό πως το «Vicious» έχει πολλές αδιάφορες και αδύναμες στιγμές, όμως από την άλλη δείχνει σημαντικά σημάδια συνθετικής ωρίμανσης. Αν και μετά από ένα πολύ δυναμικό ξεκίνημα η μπάντα φαίνεται να έχει χάσει τον προσανατολισμό της, προσωπικά νομίζω ότι σε μια από τις αμέσως επόμενες δουλειές της θα βρει την χρυσή τομή που θα την κάνει να δικαιώσει όλους αυτούς που την θεωρούσαν πολύ ελπιδοφόρα.\nPosted on 23/07/2018 22/07/2018\nΑκόμα ένα νέο τραγούδι από τους Halestorm\nΔιαθέσιμο για streaming το «Do Not Disturb».…\nΟι Halestorm κυκλοφόρησαν το νέο τους single «Black Vultures»\nΣτις 27 Ιουλίου η κυκλοφορία του νέου album «Vicious».…\nΠΡΟΗΓΟΥΜΕΝΗ ΙΣΤΟΡΙΑ Previous post: Chelsea Grin – Eternal Nightmare\nΕΠΟΜΕΝΗ ΙΣΤΟΡΙΑ Next post: Ο Μπόνο δήλωσε ότι ξαναβρήκε τη χαμένη φωνή του\nΜε την συμμετοχή και της Amy Lee των Evanescence.\nΔιαθέσιμο για streaming το «Do Not Disturb».


Ξένος - ΤΙ ΠΑΙΖΕΙ Ο ΚΙΝΗΜΑΤΟΓΡΑΦΟΣ 4/02-10/02/2010 στο Lateam.gr\nΤΙ ΠΑΙΖΕΙ Ο ΚΙΝΗΜΑΤΟΓΡΑΦΟΣ 4/02-10/02/2010\nThis is a discussion on ΤΙ ΠΑΙΖΕΙ Ο ΚΙΝΗΜΑΤΟΓΡΑΦΟΣ 4/02-10/02/2010 within the Ξένος forums, part of the ΚΙΝΗΜΑΤΟΓΡΑΦΟΣ category; ΕΠΙΚΙΝΔΥΝΕΣ ΜΑΓΕΙΡΙΚΕΣ του Βασίλη Τσελεμέγκου με τους Γιώργο Χωραφά, Κάτια Ζυγούλη, Κων/νο Μαρκουλάκη, Θεοφανία Παπαθωμά, Μυρτώ Αλικάκη Υπόθεση: Δύο άντρες ...\n09-02-2010, 12:23: #1\nτου Βασίλη Τσελεμέγκου\nμε τους Γιώργο Χωραφά, Κάτια Ζυγούλη, Κων/νο Μαρκουλάκη, Θεοφανία Παπαθωμά, Μυρτώ Αλικάκη\nΥπόθεση: Δύο άντρες διαφορετικοί μεταξύ τους, μοιράζονται – τυχαία;- την πιο “συναρπαστική” γυναίκα του κόσμου, ενώ οι γεύσεις και οι μυρωδιές λειτουργούν ως το απόλυτο αφροδισιακό στις δύο παράλληλες σχέσεις. Ο Δαμοκλής (Γιώργος Χωραφάς) είναι διάσημος chef, με διεθνή σταδιοδρομία, ένας εστέτ της μαγειρικής και των λεπτών γεύσεων. Ιδιοκτήτης του πιο gourmet εστιατορίου της Αθήνας. Ο Δημήτρης ( Κων/νος Μαρκουλάκης) είναι ναυτικός και μάγειρας σε ποντοπόρα πλοία.\nΝέος και ορμητικός, η σχέση του με το φαγητό είναι περισσότερο καθημερινή και προσγειωμένη. Κοινό αντικείμενο του πόθου τους… η πανέμορφη και απαιτητική Νανά (Κάτια Ζυγούλη), μοντέλο που ποζάρει στην Σχολή Καλών Τεχνών, μια γυναίκα-μυστήριο με πολλές παράλληλες “ζωές”. Αγαπάει να δοκιμάζει σε μικρές δόσεις τις πιο αισθησιακές γεύσεις. Ένα ερωτικό τρίγωνο, που εκφράζεται μέσα από την τέχνη της μαγειρικής. Η ερωτική διάθεση κορυφώνεται με συνταγές και υλικά που διεγείρουν πρώτα τον ουρανίσκο. Όμηροι του έρωτά τους για την Νανά, οι δύο άντρες ανταγωνίζονται σε δύο πεδία μάχης: του έρωτα και της μαγειρικής. Tο παιχνίδι όμως ορίζει η όμορφη γυναίκα, που “μοιράζει” την τράπουλα, την ανακατεύει, μέχρι που στο τέλος, με ένα τρικ… αποφασίζει να την “εξαφανίσει”.\nτου Πίτερ Στρίκλαντ\nμε τους Χίλντα Πέτερ, Τίμπορ Πάλφι, Νόρμπερτ Τανκό\nΥπόθεση: Εξόριστη από τον ίδιο της τον άνδρα και από το χωριό της, η Καταλίν Βάργκα δεν έχει άλλη ελπίδα παρά να ξεκινήσει μια αναζήτηση ώστε να βρει τον αληθινό πατέρα του γιου της, Ορμπάν. Παίρνοντας τον Ορμπάν μαζί της, η Καταλίν διασχίζει τα Καρπάθια και αποφασίζει να ανοίξει ξανά ένα μελανό κεφάλαιο του παρελθόντος της, με σκοπό να πάρει εκδίκηση. Η αναζήτησή της θα την οδηγήσει σε έναν τόπο, όπου 11 χρόνια πριν είχε υποσχεθεί στον εαυτό της ότι δεν θα ξαναγυρνούσε ποτέ.


Σεμινάριο Διαιτησίας της Κ.Ε.Δ. στις Συκιές το διήμερο 13&14 Φεβρουαρίου 2016 | ΕΝΩΣΗ ΣΚΑΚΙΣΤΙΚΩΝ ΣΩΜΑΤΕΙΩΝ ΘΕΣΣΑΛΟΝΙΚΗΣ-ΧΑΛΚΙΔΙΚΗΣ\n← Πρόσκληση εκδήλωσης ενδιαφέροντος για την ανάληψη διοργάνωσης των Περιφερειακών Ατομικών Πρωταθλημάτων Μαθητών-Μαθητριών Θεσσαλονίκης-Χαλκιδικής 2016\nΟρισμός διαιτητών Ομαδικών Πρωταθλημάτων Ε.Σ.Σ.Θ.-Χ. της 23/01/2016 και 24/01/2016 →\nΣεμινάριο Διαιτησίας της Κ.Ε.Δ. στις Συκιές το διήμερο 13&14 Φεβρουαρίου 2016\nPosted on Ιανουαρίου 20, 2016\tby savvas57mavro\nΗ ΚΕΔ ανακοίνωσε την διοργάνωση Σεμιναρίου Διαιτησίας που θα πραγματοποιηθεί το διήμερο 13 και 14/02/2016 στις εγκαταστάσεις της Σ.Α. Συκεών-Νεάπολης που βρίσκονται επί της οδού Οδυσσέως Φωκά 46 (Δημοτική Βιβλιοθήκη Συκεών «Αντώνης Σαμαράκης»). Δηλώσεις συμμετοχής μέχρι τις 12/02/2016 στις 21:00 στον κύριο Γεροντόπουλο Πρόδρομο στο τηλέφωνο 6945 981239 και με email στο sykieschess@gmail.com.\nΣτο σενάριο θα διδαχθούν οι ισχύοντες Κανόνες Σκακιού της FIDE και θα γίνει αναφορά στους Κανονισμούς Ομαδικών Πρωταθλημάτων.\nΤην 1η μέρα πέραν των Γενικών Σκακιστικών Αρχών θα γίνει παρουσίαση απόψεων κορυφαίων διαιτητών,γενικων διαιτητικών οδηγιών καθώς και τα κριτήρια με τα οποία αποφάσιζαν και αποφασίζουν οι κορυφαίοι διαιτητές. Την ίδια ημέρα θα παρουσιασθούν και βασικά αποσπάματα από τους Κανόνες Αγώνων της FIDE.\nΤην 2η μέρα μετά την παρουσίαση των Κανονισμών Ομαδικών Πρωταθλημάτων θα γίνει γενική επανάληψη και λύση αποριών των συμμετεχόντων.\nΘα ακολουθήσει γραπτή δοκιμασία για την ανάδειξη νέων και την προαγωγή παλαιότερων διαιτητών.\nΝα συμπληρώσουμε τέλος και τις ώρες διεξαγωγής του σεμιναρίου που είναι:\n1η μέρα (13/02/2016) 17:00-21:30\n2η μέρα (14/02/2016) 10:30-14:00\nΓιανα διαβάσετε το πλήρες κείμενο του εγγράφου της Κ.Ε.Δ. για το σεμινάριο αυτό πατήστε εδώ.


Ανακούφιση από το στρες και άλλοι 9 λόγοι για να κάνετε σεξ\nAnton / Τετάρτη, 13 Σεπτεμβρίου 2017\nΟι 10 βασικοί λόγοι που σύμφωνα με τον Dr. Πέτρο Θάνο πρέπει να κάνουμε έρωτα\nΜεταξύ άλλων κάνοντας έρωτα τρεις φορές την εβδομάδα καίμε περίπου 7.500 θερμίδες μέσα σ’ ένα χρόνο που ισοδυναμεί με τζόκινγκ τουλάχιστον 100 χλμ.\n*O Dr. Πέτρος Θάνος είναι Χειρουργός, Ουρολόγος και Ανδρολόγος\nΟι 10 βασικοί λόγοι που σύμφωνα με τον Dr. Πέτρο Θάνο πρέπει να κάνουμε έρωτα προκειμένου να αποκτήσουμε υγιή σεξουαλική ζωή είναι οι ακόλουθοι...\nΗ σεξουαλική δραστηριότητα είναι μία μορφή σωματικής άσκησης, σύμφωνα με τον Δρ Μ. Cirigliano της Ιατρικής σχολής του Πανεπιστημίου της Πενσυλβάνια. Κάνοντας έρωτα... τρεις φορές την εβδομάδα καίμε περίπου 7.500 θερμίδες μέσα σ’ ένα χρόνο που ισοδυναμεί με τζόκινγκ τουλάχιστον 100 χλμ.\nΒαριά αναπνοή - Δυσκολία στην αναπνοή\nΓερά κόκαλα και μυς\nΚάθε είδος σωματικής άσκησης αυξάνει την τεστοστερόνη. Η τεστοστερόνη θεωρείται ως η υπεύθυνη ορμόνη στην διατήρηση του δυνατού και ισχυρού μυοσκελετικού συστήματος.\nΜείωσε την χοληστερόλη\nDHEA – Διυδρο-επιανδροστερόνη\nΠροστασία του προστάτη αδένα\nΕρευνητές λένε πως προβλήματα του προστάτη μπορεί να προκύψουν ή να επιδεινωθούν από την συσσώρευση υγρού στο εσωτερικό του αδένα. Η τακτική εκσπερμάτιση βοηθά, ανακουφίζει και προσφέρει καλύτερες συνθήκες στον προστάτη. Να είστε προσεκτικοί όταν αλλάζει ξαφνικά η συχνότητα σεξουαλικής επαφής κάτι που μπορεί να προκαλέσει προβλήματα στον προστάτη.\nΟ Crenshaw λέει:\nπως το αισθησιακό ή και στοργικό χάιδεμα μπορεί ν’ αυξήσει τα επίπεδα της οξυτοκίνης μία ουσία που εκκρίνεται από την υπόφυση και προκαλεί αύξηση της ερωτικής επιθυμίας.\nΟρμόνες με φυσικό τρόπο\nΟ έρωτας μπορεί ν’ αυξήσει το επίπεδο οιστρογόνων μιας γυναίκας, προστατεύοντας έτσι την καρδιά, το καρδιαγγειακό σύστημα ενώ αυξάνεται η θηλυκότητα και η σεξουαλικότητά της.\nΠροηγούμενο άρθρο Αφαίρεση του βραβείου “Γαλάζια Σημαία” από ακτές της Ελλάδας\nΕπόμενο άρθρο Το πρώην 28χρονο μοντέλο Χόουπ Χικς είναι νέα διευθύντρια επικοινωνίας του Τραμπ\n141 Αξιολογήστε το άρθρο: